“Lokreuru Ka Parou Doko Manyien.”—Jo Rumi 12:2 | Puonjruok\nOhinga mar Jarito—Gocho mar Puonjruok | Septemba 2013\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Croatian Czech Danish Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Mexican Dhok mar Ranyisi ma Russian Dhok mar ranyisi ma Amerka Dhok mar ranyisi ma Argentinian Dholuo Dutch Efik Estonian Ewe Faransa Finnish Ga Georgian German Greek Greenlandik Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Kisungu Korean Kwangali Kwanyama Latvian Lingala Lithuanian Malagasy Malay Maltese Mizo Moore Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Rarontongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tatar Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\nBe Wach Nyasaye Oseloko Kiti?\n“Lokreuru ka parou doko manyien.”—RUMI 12:2.\nAng’o momiyo dwarore ni Jokristo duto omed timo lokruok?\nGin lokruok mage ma Jakristo onego otim?\nAng’o mwanyalo timo mondo watim lokruok madwarore?\nWADUTO wan gi kido moko ma ne wanyago kaluwore gi kaka ne wapon koda kit oganda ma ne waponie. Mano emomiyo warwakore e yore mopogore opogore, kendo wahero kit chiemo mopogore opogore. Nikech ang’o? En nikech alwora ma wadakie, kido mag osiepewa, koda timbe mag anyuolawa, nyalo miyo wabed gi kido machalo kodgi.\n2 Kata kamano, nitie gik madongo e ngima, moloyo kit lewni miyiero rwako kata chiemo miyiero chamo. Kuom ranyisi, kinde ma ne pod wan nyithindo, ne ipuonjowa ni nitie gik makare kod gik maricho monego watang’go. Ng’eny gigo gin ma ng’ato owuon onego otime yiero. Gik mwayiero timo nyalo nyiso chal mar chunywa ma iye makonyowa pogo ber gi rach. Muma bende wacho ni thothne, ‘ogendini ma onge chik timo weche mag chik kendgi.’ (Rumi 2:14) Be mano nyiso ni koro kodok korka weche moko ma wach Nyasaye ok owuoyoe ayanga, wanyalo luwo aluwa timbe ma ne wapon-go kata kaka anyuola dwaro?\n3 Nitie weche moko ariyo madongo mamiyo Jokristo ok luw aluwa timbe ma ne gipon-go. Mokwongo, Muma nyisowa ni: “Nitie yo moro ma dhano paro ni en yo makare; to bang’e otere e yor tho.” (Nge. 16:25) To nikech wan dhano morem, ok wan gi nyalo chuth mar yiero gimaber kodwa, kendo yiero yo monego watago ngimawa. (Nge. 28:26; Yer. 10:23) Mar ariyo, Muma nyisowa ni Satan en “nyasach pinyni.” Omiyo ochiko timbe koda kido maricho ma ji luwo e pinyni. (2 Kor. 4:4; 1 Joh. 5:19) Kuom mano, ka wadwaro mondo Jehova oyie kodwa, kendo wayud gweth mage, dwarore ni waluw jip ma imiyowa e ndiko mar Jo Rumi 12:2.—Som.\n4 Nitie weche moko adek monego wanon matut e ndiko mar Jo Rumi 12:2. (1) Ang’o momiyo onego watim ‘lokruok’? (2) Gin lokruok mage monego watim? kendo (3) Ere kaka wanyalo timo lokruok? We wanon ane penjogi.\nANG’O MOMIYO ONEGO WATIM LOKRUOK?\n5 Weche ma jaote Paulo nondikone Jo-Rumi, ne ondikone Jokristo wetene mowal, to ok ne joma ok oyie. (Rumi 1:7) Nojiwogi ni gilokre mondo ‘kik giluw tim pinyni.’ Kuom Jokristo ma ne odak Rumi chiegni e higa mar 56 E Ndalowa, ‘piny’ ma ne Paulo wuoyo kuome, noriwo chike koda timbe ma ne ji timo e piny Rumi. Wach ma Paulo tiyogo ni “kik,” nyiso ni moko kuomgi ne pod ichiko gi timbe koda kit ngima Jo-Rumi. Gin timbe koda kido mage mane pod chiko owete koda nyiminewa e kindego?\n6 Ndalogi, welo ma limo Rumi thoro neno hekalu machon, kuonde mane iyike ji, gik madongo ma ne opa chon, pawe machon mag tuke koda gik mamoko. Moko kuom gik machon-go ne itiyogo e higni mag mia achiel e ndalowa. Gik machon-go konyowa ng’eyo kaka Jo-Rumi machon nodak kendo kaka ne gilemo. Wanyalo somo buge mag histori mawuoyo kuom tuke mag lweny, piem mag geche farese, koda tuke gi thumbe mopogoroe opogore ma ne igoyo to seche moko nopong’ gi weche mag anjawo. Rumi bende ne en dala momew ma ne itimoe ohelni mathoth, omiyo ne nitie thuolo mang’eny mag yudo mwandu.—Rumi 6:21; 1 Pet. 4:3, 4.\n7 Kata bed ni ne gin gi hekalu mang’eny ma nigi nyiseche mathoth, ng’eny Jo-Rumi ok ne omakore ahinya gi nyisechegigo. Kuom Jo-Rumi din ne en mana kama itimoe kweche motudore gi weche nyuol, weche kend, koda weche liel. Luwo kwechego ne en kit ngimagi mapile. Nyakabed ni Jokristo ma nodak Rumi ne yudo ka ngima tek miwuoro. Thothgi ne opon kalamo nyiseche manono, omiyo ne nyaka gitim lokruok eka mondo gibed Jokristo madier. Kendo kata mana bang’ batiso margi, pod lokruokno ne onego odhi nyime.\n8 Mana kaka e piny Rumi machon, Jokristo madier bende yudo ka ngima tek e piny mwadakieni. Nikech ang’o? Nikech chuny machiko ji e pinyni onya kamoro amora. (Som Jo Efeso 2:2, 3; 1 Johana 2:16.) Pinyni temo chikowa mondo waluw gombo, paro, koda timbe maricho mayudore e iye. Mano miyo luwo chike Nyasaye bedo matek. Mano e gimaduong’ momiyo dwarore ni waluw siem ma jiwowa ni ‘kik waluw tim pinyni’ kendo ni ‘walokre ka parowa doko manyien.’ Koro, en ang’o manyaka watim?\nGIN LOKRUOK MAGE MONEGO WATIM?\n9 Sama ng’ato puonjore adiera mag Muma kendo tiyo gi puonjgo e ngimane, ochako timo dongruok e winjruokne gi Nyasaye. Mano miyo otimo lokruok moko e ngimane kaluwore gi gik mosepuonjore. Oweyo din mar miriambo koda timbe moko mochido ma ne otimo chon, kae to orwako kido manyien ma Jakristo onego obedgo. (Efe. 4:22-24) Mano emomiyo higa ka higa wajobedo mamor neno dhano gana gi gana matimo dongruok makamago machop kama koro ibatisogie ka ginyiso ni gichiwore ne Jehova Nyasaye. Mano en gima miyo chuny Jehova bedo mamor gadier. (Nge. 27:11) Kata kamano, be mago kende e lokruok madwarore ni ng’ato otim e ngimane?\nDwarore ji owuog e bwo teko Satan mondo gitim lokruok (Ne paragraf mar 9)\n10 Ka kuom adier, timo lokruok ok en mana timo dongruok kende. Kuom ranyisi, nyalo bedo ni gimoro machon ne iuso ondik nyinge kae to omed e bathe kanyo ni “manyien,” mano ok nyis ni koro gino olokore, pod en mana macha. Nyalo bedo ni omed mana gimoro matin mamedo ndhadhu kuome, kae to oboye maber e yo malombo wang’. Buk miluongo ni Vine’s Expository Dictionary lero ni wach motigo e Jo Rumi 12:2 ni “lokreuru,” oriwo bedo gi paro manyien kata loko pachwa kokalo kuom teko mar roho maler. Kuom mano, Jakristo ok wach ni osetieko timo lokruok mana nikech oweyo yore maricho, weche mochido kata timbe mag anjawo. Jomoko maok ong’eyo gima Muma wacho, temoga ahinya mondo owe timbe maricho. To kare gin lokruok mage madwarore ni watim kaka Jokristo?\n11 Paulo nondiko niya: “Lokreuru ka parou doko manyien.” Wach ma Paulo notiyogo ni “parou,” nyiso nyalo ma wan-go mar paro. Kata kamano, ei Muma, wachni oriwo koda gik ma wahero keto e pachwa, koda kaka wajoneno gik moko. E barua ma nondiko ne Jo-Rumi, Paulo nowuoyo e wi joma ne nigi “paro mowitore,” matiende ni paro mobam. Mago ne gin joma opong’ gi “timbe duto maok kare, wuowo, rach, gombo, chuny marach, ich lit, nek, dhawo, miganga,” kod timbe mamoko machalo kamago. (Rumi 1:28-31) Koro wanyalo ng’eyo gimomiyo Paulo ne jiwo Jokristo ma nodak e alwora ma ne opong’ gi joma kamago, mondo ‘olok pachgi odok manyien.’\n“Kecho duto mondo uwit oa kuomu, kod mirima gi ich wang’, gi koko gi ayany kod himruok duto.”—Efe. 4:31\n12 Wan bende wadak e piny mopong’ gi joma nigi kido machalo gi ma Paulo nowuoyo kuomgigo. Giparo ni Muma nigi puonj koda chike ma nyachon maok onego otigo e kindewagi, kata paro ni jomoko chunogi mondo giluw gima Muma wacho. Jopuonj koda jonyuol mang’eny joweyo mondo nyithindo wegi ema otim kaka gidwaro. Gipuonjogi ni ng’ato ka ng’ato nigi ratiro mar luwo gima chunye oneno ni berne. Joma kamago paro ni ng’ato owuon ema onego oyier gimarach gi gimaber. Kata mana thoth ji mawacho ni giyie kuom Nyasaye, ok ne gimomiyo onego giluw chike Nyasaye. (Zab. 14:1) Bedo gi paro machalo kamano nyalo hinyo Jokristo madier. Ka ok watang’ to wanyalo chako weyo luwo puonj ma wayudo e riwruok mar oganda Jehova, kendo chako ng’ur e wi chenro moket e kanyakla. Seche moko wanyalo tamore yie chuth gi puonj mawuok e Muma mamulo weche mag manyo mor, tiyo gi Intanet, koda luwo somo mamalo.\n13 Kuom mano, ka wadwaro mondo kik wabed gi paro maricho monya e pinyni, dwarore wanon gadier kaka chunywa chalo; gombo ma wan-go, kaka wajoneno gik moko, koda nono gik ma wakawo kaka gik madongo e ngimawa. Jomoko nyalo nyisowa ni gineno ni wadhi maber. Kata kamano, wan ema wang’eyo kabe watiyo adier gi gik ma wapuonjore e Muma kendo dhi nyime gi timo lokruok madwarore.—Som Jakobo 1:23-25.\nKAKA WANYALO TIMO LOKRUOK\n14 Mondo wawach ni walokore gadier onego walok chunywa kod pachwa. Ang’o manyalo konyowa timo kamano? Sama wapuonjore Muma, wang’eyo kido ma Jehova dwaro ni wabedgo. Okang’ ma wakawo bang’ ng’eyo puonj moro manie Muma, biro konyowa ng’eyo gima nie chunywa. Mano biro konyowa ng’eyo lokruok monego watim eka mondo watim dwaro mar Nyasaye e yo “malong’o.”—Rumi 12:2; Hib. 4:12.\n15 Som Isaiah 64:8. Ranyisi maber ma janabi Isaya notiyogo e ndikoni miyowa puonj moro maduong’ monego wang’e. Ere kaka Jehova chweyo chunywa e kindegi? Jehova ok lok kitwa maoko ni mondo wabed jochia moloyo. Oloko kitwa ma iye. Ka wamiye thuolo mondo ochwe chunywa, wamedo nyago kido machalo gi ma en-go, to mano e gima wadwaro mondo okonywa kwedo timbe koda kido maricho manie piny. Lokruokni timore e yo mane?\n16 Sama jachwe aguluni dwaro chweyo agulu e yo maber chuth, mokwongo obiro iko lowo e yo maber. Kata kamano, mondo lowo oikre maber, nitie gik mamoko ariyo madwarore. Mokwongo, nyaka chung lowo kigolo yugi gi kite matindo tindo. Kae to dwarore okik lowo gi pi moromo kendo onywasgi maber.\n17 Pi konyo ahinya mondo lop chwecho oikre maber, kendo pi ema konyo e miyo tok agulu michweyo obed mapoth kaka dwarore, kendo konyo sama igoro tok agulu mondo obed malombo wang’. Donge mano en ranyisi maber manyiso kaka Wach Nyasaye nyalo konyo ngimawa? Onyalo golo paro ma ne wan-go chon kane pok wang’eyo Nyasaye kendo konyowa watim lokruok mi wabed gi kido mamoro Nyasaye. (Efe. 5:26) Par ane ni en nyadidi mosebed kijiwowa mondo wasom Muma pile kendo wadhi e romo mag Jokristo, kama ipuonjowae Wach Nyasaye. Ang’o momiyo osebed kijiwowa watim gik machalo kamago? En nikech sama watimo kamano wachiwore wawegi mondo Jehova ochwe chunywa.—Zab. 1:2; Tich 17:11; Hib. 10:24, 25.\nTimo lokruok biro konyi inyagri gi chandruoge e yo maber moloyo kaka ne itimo chon (Ne paragraf mar 18)\n18 Ka wadwaro mondo Wach Nyasaye okonywa watim lokruok, dwarore watim mathoth moloyo mana some kendo yudo puonj kuome. Ji mang’eny somo Muma kendo ging’eyo weche mathoth manie iye. Nyalo bedo ni iseromo gi joma kamago sama ilendo. Moko kuomgi nyalo chanoni weche sie kaka giyudore e ndiko moro e Muma. * Kata kamano, ng’eyo ndiko mang’eny kamano ok mi gilok kit ngima ma gidakie. Kare en ang’o mapod otamogi timo? Mondo omi Wach Nyasaye olok ngima ng’ato, nyaka ng’atno owuon ochiw thuolo mondo Wach Nyasaye odonj ei chunye. (Gal. 6:6) Omiyo, dwarore ni wakaw thuolo mondo wapar matut kuom gik ma wapuonjore. Nyalo bedo gimaber ka wapenjore niya: ‘Be ei chunya maiye an gadier ni wach ma apuonjorani en adiera mowuok e Muma to ok en wach din? To moloyo, be anyalo neno yore manyalo tiyoe gi puonjni e ngimana, maok akawe kaka puonj manyalo konyogo mana jomoko? Be awinjo e chunya ni an awuon ema Jehova wuoyo koda?’ Paro matut kuom penjo machalo kamago nyalo konyowa medo hero Jehova koda chikene gi chunywa duto. Wabiro medo hero Jehova moloyo. Ka gik ma wapuonjore omulo chunywa, to wabiro timo lokruok madwarore.—Nge. 4:23; Luka 6:45.\n19 Somo Wach Nyasaye pile kendo paro matut kuom gik ma wasomo, biro jiwowa mondo wadhi nyime timo gik mabeyo manyalo bedo ni wasechako timo e okang’ moro ma en: ‘Lonyo dhano machon gi timbene, kendo rwako dhano manyien miloso manyien e kit jachwech.’ (Kol. 3:9, 10) Ka adier wawinjo tiend gima Muma puonjo, kendo tiyo kod puonj ma wayudo, mano biro jiwo chunywa mondo wadhi nyime rwako dhano manyien, tiendeni rwako kido mag Kristo manyalo konyowa kwedo obadho mag Satan.\n20 Jaote Petro paronwa niya: “Kaka nyithindo ma winjo wach, kik ukaw tim machal gi gombo ma ne un go chon e ndalo ma nukiya.” Kendo nomedo wacho ni “beduru maler e timu duto.” (1 Pet. 1:14, 15) Ka watimo duto mwanyalo mondo walok paro maok beyo ma ne wan godo chon, kendo yie timo lokruok madier, mano biro kelonwa gweth mana kaka wabiro neno e sula maluwo.\n^ par. 18 Ne ranyisi mochiw e gaset mar Mnara wa Mlinzi mar Februar 1, 1994, ite mar 10, paragraf mar 7.\nWe Mondo Weche Manyiso Pogruok Okonyi\nWeche ma Jehova Paronwa Gin Migeno\nBed Mamor gi Weche ma Jehova Paronwa\nNg’ad Paro e Yo Manyiso Rieko\nTij Painia Tego Winjruokwa gi Nyasaye\nText Yore mag golo buge mag digital OHINGA MAR JARITO—GOCHO MAR PUONJRUOK Septemba 2013\nOHINGA MAR JARITO—GOCHO MAR PUONJRUOK Septemba 2013


Ripoji mar Pinyluo - Luo Kitgi gi Timbegi\nJolowach Ma Joluo Onego Chak Chung' Ni Rawech Luo ...\nSigand Opuk Ma Ne Lando Wach Nyasaye, To Kendo Luo...\nDho Ot Ka Dho Ot E Piny Ma Ngima Ni Kod Lemo Gi Yi...\nLowo Ok Rias, Kendo Ong'eyo Jo Ge\n"Ok Adwar Ruodhi." Mago gin Weche Ma Ni Ei Yath Ma...\nSigand Nyang' Ma Ne Omako Osiep Gi Apuoyo\nBet Mar Pinyluo, To Kod Yore Ne Mag Tich.\nposted by Ripoji-mar-Pinyluo | 11:00 AM | 30 comments links to this post\nAn: Mnaye uru.\nAn. Onyona piny. Odiya ma tek. Tek mar loch tura kendo turo piny kware gi daye na ma chon. Omera na gi nyimegena oluoro nam Lolwe kar ma kware gi daye gi ma chon bende ne odak ye higni tara gi gana ka oluoro nam. Kware gi daye na ma chon duto ka ne otho to lokore luendni. To kendo, luendni go duto odak e piny ma en mar gi kende en marwa. Arango dho nam ka awero wende ma gin mag wa wawegi. Arango dho nam ka amielo miende ma gin mag dho ot ma marwa. Onge ng'at ma ohinga kata ni e wiya mak mana Nyasaye Jachwech ma ne ochweyo piny gi polo.\nAn: Da, ok en kom.\nAn: Mano bende ok en.\nAn: Yaye, mano bende podi bor ahinya gi duoko.\nAn: Podi ubor ruok gi wach no.\nUn: Tho! Mano mnaye ma tek ahinya. Tem wacho nwa ye gik ma nyalo miya yudo duoko no piyo.\nAn: To kara ero miya uru dhiang' achiel obi okonya puro puothe na.\nUn: Dhiang' eri kaw.\nAn: Ero kamano uru. Kara chik uru ithu ma ber. Ageno Thuolo ahinya. Ang'eyo nyoro mara pinywa, nyoro mar kware gi daye mag dho ot marwa, omiyo ang'eyo kiny mar piny ma marwa ni.\nUn: Ah! To yawa, en ang'o ma omiyo nende ok wa paro chon ba wa wacho ni duoko en Jaluo!\nAn: Koro to kara ero uyudo duoko. En Jaluo.\nposted by Ripoji-mar-Pinyluo | 5:46 AM | 3 comments links to this post\nAn: Ero kamano uru. Kara chik uru ithu ma ber. Agendo Thuolo ahinya. Ang'eyo nyoro mara pinywa, nyoro mar kware gi daye mag dho ot marwa, omiyo ang'eyo kiny mar piny ma marwa ni.\nposted by Ripoji-mar-Pinyluo | 5:26 AM | 0 comments links to this post\nJolowach Ma Joluo Onego Chak Chung' Ni Rawech Luo Ma Chik Odiyo.\nKinde ose chopo ma jolowach ma Joluo onego chak chung' ni raweche Luo. Ng'eny Joluo go onge omuom ma gi nyalo chulo kodo chung' mar jalowach. To mano bende ema omiyo ng'eny Joluo ka oter e od bura, to bura loyo gi kata ka gima odhur kuom gi ni gi tumo ok en adier.\nWach ni luwore gi ng'eny ma koro nyithi Luo ng'eny go ahinya e udi mag twetch chakre mharo donj ei ngima Jaluo. Jaluo odhier ahinya. To kendo kiny mar nyithi Luo en mana mudho lilo. Higa ka higa ketch kayo Joluo. Higa ka higa Jaluo ma podi rawera idiyo niketch okwalo chiemo kata omuom. Mago duto gin gik ma nyiso mana kaka mharo turo Joluo.\nAye bed ni rawera achiel kende ema otwe to di Joluo odok oling' mos. To mak mana ni pile ka pile imedo tweyo joma podi tinde ahinya to kendo raweche go ng'eny adier. Penjo ma owinjore dhano penjre to en mana ni, ka ng'eny raweche ma Joluo odak mana e ute twetch to ok ero kiny mar Joluo lal?\nWach no chuno ni mondo raweche Luo obed ni iluwo dak mar gi ka moro amora ma gin tieye mondo one ni to gidak ma ber kose? To bende Jolowach ma Joluo dhi loso kodgi kendo neno ni giyudo puonjrok ma miyo gi medore bet gi ng'eyo, kose?\nLoso ni nyiso bende, ni raweche Luo duto, ma ni ei ute twetch kata ma ni woko mar twetch gin ye kiny mar Pinyluo. Omiyo joloweche nyaka chung' nigi ka podi iyalo gi, kendo ka ose ket gi ei udi mag twetch.\nWach mar ni nyithi Joluo tinde iloro ni gi e udi mat twetch ma bor e kwonde ma kata mege gi wege gi ok nyal dhi limo gi ok long'o kata ma tin. Nyasaye Jachweche ma ne ochweyo polo gi piny ne omiyo kware gi daye Joluo ma chon Pinyluo, ni mondo gidagye, ok ni mondo okaw gi ka idhi tweyo gi kuonde ma bor ma Joluo kiya ni gi dak nadi. To kendo, Nyasaye ma ne omiyo kware raweche Luo lowo, ne ok omiyo gi ni mondo kendo oma nyikwagi lowo no, ni ae to oter nyithi Luo dak e ute twetch kuonde ma kware gi daye Joluo ne podi ok onyono.\nTo joloweche mage ma biro yie chung' kende luwo kuonde to kod ngima ma pile mar raweche ma Joluo? Mano penjo ma duoko mare duarore ma piyo ahinya niketch kiny mar Joluo ni e nyithi Luo. Twetch tieko nyithi Luo. Twetch tieko kiny mar Joluo. Twetch to kata dhier tieko kiny mar Pinyluo.\nTo bende joloweche oyie chung' ni raweche Luo nono? En adier ni tinde iwacho ni gir nono ne olal ma oweyo ni loch piny. To bende en adier ni jo duto oyie mondo pek mar loch otiek gi? Joloweche ma Joluo obed piny ba onon wach ma dhago chuny Joluo ahinya ni. Gin bende gi bed ka ging'eyo ni omenda ma dhano yudo e wi yuak mar jo ma lony onyono piny, rumo ka loch orumo.\nJalowach - lawyer\nposted by Ripoji-mar-Pinyluo | 4:48 PM | 0 comments links to this post\nSigand Opuk Ma Ne Lando Wach Nyasaye, To Kendo Luongore Kata Ni Japolo.\nAn: Aduaro goyo nu sgana mar opuk.\nUn: Ero gon wa ye sgandi ma mit no.\nAn: Chon gi lala ne nitie opuk. To koro chieng' moro dichwo moro ne dhi woth loka moro ma bor ahinya ma ne chune mana ni mondo oduog e dala mare bang' ndalo apar. Ka ne podi ok owok ka odhi kar ma ne odhiye no, to ng'ano ne owacho ni chiege weche ma ne ni e pache.\n"Chiega, ero kiny amondo chiew odikiny ka adhi ma bor ahinya. Adhi nono wach puothe wa ma ni yor K'oricho, ae to ka a ayo kuro to achiko yor Kendu keyo bel ma ne wapidho to koro ose chiek ma ber ahinya. Da her siemo wang'i ruok ka akweri ni kik iwe opuk donj ei dala wa ni. Opuk tumbe ne ok long'o kata ma tin. Ka po ni uwinjo duonde ka oloso to une ni uringo ba oloro dho rangach."\nDhako ne oduoko chuore ma ber ndi.\n"Chuora, an to opuk ok nyal wonda kata ma tin. Awinjo ni kinde moko yand o owo wang' mon ma chuogi odhi e lweny kata onge ei dala. Wachore ni nitie chieng' moro ma ne odhi wondo dhako moro ni en ye dhok ma Nyasaye kudho kodo muya kende miyo dhano ngima. Ne owotho e dala ka dala ka olando wach polo malo kar ma owacho ni Nyasaye odakye. Mon moko to ne tedo chiemo to miye. Moko ne mako ne gwen to miye oting'o odhi kodo ei pacho mare."\n"Chuor dhako ne orango chiege ka nuoyo ne wach. Kik opuk wondi kata ma tin. Tiende oluongore ni jalendo niketch olando wach polo ma oluongo ni dala Nyasaye. To aparo ni in bende ing'eyo ni mago duto gin mana mriasia. Nyasaye nitie kendo odak kar moro amoro ma nitie, ok polo kende. Omiyo jalendo no wondo dhano mang'eny kendo golo kuomgi muandu ma miye en koro omewo ma iwuoro awuora."\nDhako ne onyiso chuore ni opuk ok no nyon dala no. Dichwo ne mor ahinya gi wach ma ne chiege owacho ne. Ne odhi e wodhe ne ka onge gi moro ma chando pache.\nChieng' ma ne dichwo no owok ye, to ema opuk bende ne obiro othieno ba odhiro dho rangach mos mos. Dhako no ne owinjo ka rangach goyo koko ma tin. Ne obuok ka owuoro ni to mano to kendo en ang'o. Ne openjo ma tek ni:\n"Mano ng'ano ma mulo ga dho rangach no?"\nOpuok ne oduoke ni:\n"En an opuk."\nDhako no ne odhawo ni opuk kendo ne onyise ni:\n"Won pacho nende owacho ni kik idonj ei dala mare ni."\nOpuk ne owacho ni dhako no ni:\n"Nyarpolo, weya mondo adonj ei dala kuom kinde ma tin kende. Ok abi budho da."\nOpuk ne ohombo dhako no aming'a i mondo oyieno odonj ei dala. Ne omor ahinya ka giko ne to ne oweye odonjo ei dala. Dhako ne ohuare ni:\n"Ara donj adonja ma tin, ae to ia piyo."\nKa ne dhako no ne nido ose tero to ne owinjo ka dho ot yawore. Ne openjo ni:\n"Mano ng'ano ma yawo dho ot no?"\nOpuk ne oduoke ni:\nDhako no ne owacho ne ni:\n"Wuon dala nende owacho ni ng'ato kik donj ei ot."\nOpuk ne oloso ahinya ka hombo dhako no mondo oyie ne odonj ei ot. Aming'a piny ne dhako no oduoke ni:\n"To kara donj mana ma tin ae to iwog i a."\nDhako no ne nindo otero. To mak mana ni bang' kinde ma tin to ne owinjo ka ma gimoro molo tiende ae dok idho bambe ne.\n"Mano ng'ano ma idha no?"\nOpuk ne oduoko ni:\nDhako ne oloso ka nyise ni:\n"Won pacho nende owacho ni ng'ato kik...."\nLoso mar gi ne odhi nyime othieno duto. Ka ne piny chiegni ru, to ne dhako no owinjo ng'ato ka yawo dho rangach ba obuok ahinya. Ne openjo ni:\n"Mano ng'ano ma yawo rangawa no".\nDuol ma ong'eyo ma ber ahinya ne oduoke ni.\n"En an won dala. Nene wiya owil kawo uno to kod ng'or ma adhi sumo Karsumo. Omiya nende olokora e yo ba aduogo nyaka ka eri."\nDhako no ne luoro omako ahinya. Opuk to ne piny rom ne aroma. Opuk ne okwer ni wok mondo odog e dala mare otame ma kata dho ot ne ok otemo chike mondo oring woko. Dhako no ka ne oneno kamano, to ne okawo pala ba ong'ado ng'ut opuk ba ochodo. Ne okwanyo opuk ba oringo opando mondo chuore kik ne.\nBang' kar onyango dhako no ne otholo opuk a to otedo. a odiechieng' ne ochopo, to dhako no ne otoko ni chuore ring'o mar aliya to kod kuon chak. To kaka wode moro ma ne jahigni apar gi ochiko ne nitie ei dala, ne won mare oluonge ni mondo obi ochiem kode. Chi wow to ne otedo rech mar ngenge. Ne otoko rechno kany achiel gi kuon kal ma ne otedo owon ei ode ba otero e duol kar jo ma chwo ne chieme.\nTo kata kamano, ka ne chwo ariyo go chiemo, to dichwo ma ne oa e woth ma bor no, ne oneno mana ka wode chamo rech kende to kendo otamore chuth kata mana bilo aliya. Won mare ne okecho kode ahinya ma oriembe mondo odhi ochiem ei ode owon.\nWod ng'ano ne odhi ba obet e tiend dero aye to ochako wer:\n"Baba ochamo litete, litete opuk\nMara to awito woko, e tiend guok"\nWon mare ochako wuoro ni to mano to kendo en wer ila mana yawa. Wode ne omedo wer kamano nyako joduto ne otieko chiemo.\nDichwo ne ochiemo ka mor ahinya kendo ne ogoyo ni chiege erokamano kuom tedo ma ber. Ne oluongo chiege ma openje ni to mano nende en ring ang'o?\n"Mano nende en ring apuoyo." Chiege ne oloso gi mor ma ok wachre.\nposted by Ripoji-mar-Pinyluo | 6:03 PM | 3 comments links to this post\nDho Ot Ka Dho Ot E Piny Ma Ngima Ni Kod Lemo Gi Yie Ma Gin Mag Gi, Gi Wegi.\nLEMO MAR JOLUO\nLemo en gima iluongo ni "spiritual belief", "religion" kata "creed" e Dho Inglis. Joinglis to gin lemo margi en Anglican kata Judaism. Jotibet, Vietnam, Thailand tmb, lembgi en Budhism. Dho ot ka dho ot ma ni e Yorope ni kod lembgi ma ne mar kware gi daye gi ma chon. Moko ni kod Nyiseche mang'eny ma nyinge gi opogore opogore. Pinje Yorope ma malo, yor Scandinabia nikod Nyiseche ma moro ka moro ong'ere mana gi kar ma omako e piny gi polo. Achiel kuom Nyiseche gi iluongo ni Thor. Nitie Nyasaye mar Koth, Nyasaye mar Polo ma Mil kendo ma mor. Nitie Nyasaye mar Oro, Nyasaye mar Puro, Nyasaye Mar Komo, Mar Doyo to kata Nyasaye mar Keyo. Nitie Nyasaye mar Ngima ma isayo mondo onyis dhano yath ma ong'ued ka tuo moro chande. Nitie Nyasaye mar Lueny, Nyasaye mar Kwe to kod Nyiseye mang'eny ahinya.\nTo gima nyaka wach en mana ni ka ne jolueny ochopo ka oayo Roma, ne gi nego jo mang'eny e piny mag Yorope kendo ne gichuno jo duto mondo owit Nyiseche gi, aye to oyie ni koro Nyasach gi en achiel kende ma iluongo ni Jesus Christo wod Jerusalem. To kata kamano, onge dho ot ma wigi ne owil gi Nyiseche gi.\nOmiyo ka ng'ato openjo Jaluo ni, Jaluo in Christian, Muslim, Budhist, Hindu, kose in ang'o? Jaluo duoko ni an Jaluo. To ka openje ni to, Jaluo, lemo maru nyinge ang'o to Jaluo duoko ma oriere ni lemo mar Joluo iluongo ni Lemo Mar Joluo. Mano ema en nying lemo (spiritual belief, religion, faith, creed) ma en marwa adier kendo ma onge ng'at moro a moro ma ochung' kind Jaluo kod Nyasaye Jachwech ma ne ochweyo polo gi piny. Lemo Jaluo ni e kinde gi Nyasaye ma ne ochweye. Onge japolo (cleric) moro amora ei pinyluo. Onge priest, bishop, cardinal pope etc e Lemo Mar Joluo to kata ei pinyluo. Onge lowo moro amora ma oger ye od lemo (kanisa) ei pinyluo. Mano en niketch Joluo lamo Nyasaye Jachwech ma ne ochweyo polo gi piny ei lela, e pap, ka moro amora ma gin tie ye niketch Nyasaye rabet ma ok nyal romo ei ot moro amora ma oger gi lwet dhano.\nKA G BA (Ngima ma ka eri, to kod ngima ma bang'e)\nJoluo Duto Ne Gin Nyiseche To Kendo Riwrok Gi Duto Ema En Nyasaye Jachwech Ma Ne Ochweyo Polo Gi Piny\nJoluo ma chon ne lamo Nyiseche e lela ni kech Nyasaye en riwrok mag dhano duto. Romo mar dho ot moro ema en Nyasaye. Dak kan achiel ema en Nyasaye. Miyo jowete to kod gik ma mag gi duto luor, en ye Nyasaye. Jogo duto ma oriwore ema iluongo ni Nyasaye achiel niketch e piny mangima ng'ato ka ng'ato en Nyasaye. Omiyo Nyasaye rabet ma ok nyal romo ei ot moro amoro ma dhano ogero. Joluo ne romo woko e lela. Woko to gi bet piny e kom luo, e par, luanda kata e lum kar ma ne gi wacho ye weche duto ma odok kor ka ngima to kod Pinyluo. Ne gi ng'eyo ni Nyasaye ni kod gi kuonde duto ma Jaluo nitie, ok mana kar moro achiel kende. Jaluo en ng'at ma ne nying Nyasaye wok e dhoga ka moro amoro: ka owotho, otugo, otiyo, ower, omiel, opuro kata odoyo Jaluo ne pako Nyasaye Jachwech ma ne ochweyo polo kinde te. Onge wach moro ni jachien(pastor) moro ne bet e Pinyluo kata ni lemo kar Jaluo, kata ni wondore ni en ye aora ma ochung' kind Jaluo gi Nyasaye ma ne ochweyo polo gi piny. Thuolo ma ne Nyasaye omiyo Jaluo ka Jaluo ne nitie kuonde duto ma Jaluo ne nitie ye.\nKware gi Daye Joluo ma chon ne okawo ni dhano duto en Nyasaye. To kendo, riwrok mar dhano duto ka oket kany achiel ema iluongo ni Nyasaye Jachwech ma ne ochweyo polo gi piny. Tiende ni ng'ato ka ng'ato ma ni e ngima ni kata e ngima ma bang'e en Nyasaye. Mano ema omiyo Joluo wacho ni Nyasaye dhano nitie (bet) e ngima ma ka eri (KA), to kendo ka otho, to podi en mana tie e ngima ma bang'e (BA).\nKoro ka odok kor ka lamo Nyasaye, kware gi daye Joluo ma chon ne loso msango ni jo gi ma ne ose tho. Msango no ne en LE kaka gweno, rombo, diel to kata dhiang'. Ne Joluo nego le ae to tedo ringe. Oganda ma ne chiwo msango no ne chiemo kany achiel ka gise tieko tedo chiemo go. Ei piny jo Thailand bende, yudore ni oganda ka oganda neno ni nitie chieng' moro e higa, ma gi loso msango ni jo gi duto ma ne ose tho. Ka chiemo duto ma olos ose chiek to itoke kama otok ni welo kar ma olos ma ber. Koro jo duto rito kinde ma ogwarore mondo jo ma ni e ngima ma bang'e ochiem ma oyieng'. Ka kinde no ose rumo, to eka jo duto ma nende obiro e msango chiemo. En chieng' ma ogen ahinya niketch oganda oriwore achiel gi jo gi duto ma ne ose donjo ei ngima ma bang'e. Jo Vietnam, Laos, Surinam, to kod pinje ma podi ogeno Timbe Kware gi daye gi ma chon podi timo msango no ka moro amoro ma gi dakye. Kata gi bed ni gin ma bor gi pinje gi to, dichiel e higa, nyaka gi rit chieng' tumo msango ni jo gi ma chon. Pinje go ose i ahinya mondo kik piny Jochina omagi lowo kendo oket loch e wigi. Gi neno gi ma tumoro ei piny mar Tibet. Pinytibet ne China omonjo ma obaro diriyo. Mano ose miyo Jotibet mang'eny oringo matek ka ochiko pinje ma woko mondo kik Jochina mak gi kendo neg gi. Jotibet gin jo ma omako Timbe kod Kit kware gi ma chon, kendo gi tamore nyon ma China onyono kodo piny gi ka temo nego gi kendo kawo Pintibet duto.\nJo South Asia go ofuwo, kose? Da ok gifuwo. En mana ni ging'eyo ni dhano ok tho ga. To kendo, ni onge kaka joma ni e ngima ma ka (KA) nyalo bet gi gweth kany achiel to mor ka wigi owil ni kware gi daye gi machon nitie kod gi, kendo orito lop gi, pile. Omiyo gi neno ni nyako to gimed bet achiel gi jo go machon pile, higa ka higa, to kendo nyaka chieng'.\nKa g Ba (Ngima ma Ka to gi ma Bang'e) en achiel. Mano e kaka kware gi daye Joluo ma chon ne okawo kendo oyie kod kuom higni tara gi gana. Mano en ya yier mar wa wan Joluo ni ketch wan achiel gi Kido kod Timbe kware gi daye Joluo ma chon. Tiende ni ok wa pogo ni ka eri wan Joluo, to ni e ngima ma luwo to koro wan dho ot moro nono, to kendo ni kware gi daye wa ma chon bende ni koro wakiare go ka chieng' wan bende kinde wa ochopo ma wadhi bet kod gi e ngima ma bang'e. Wan achiel ndalo duto niketch Jaluo kata ka otho e dier nam ma ni piny moro nono, to kata ok oyud dende, to ong'e ni e ngima ma bang'e oduogo ma oyue mana ei Pinyluo ma nyaka nene en mar Joluo kendo kware gi daye Joluo yueye nyaka chieng'. Piny ng'ato en pinye nyaka chieng', mana kaka en mar kware gi daye ne ma chon nyaka chieng'.\nBang' rango gima ne omiyo piny mar Athens kod mar Sparta opodho, ne wayudo ni Socrates ema ne joloch ong'iewo gi omuomo mondo oketh Kido gi Timbe jo Athens to kata mar jo Sparta ka onyiso joma podi tindo ni mondo ocha mege, wege, daye to gi kware mag gi. Socrates ne loch ma woko ochulo omuomo to kod mula ma thoth ahinya mondo oruch ng'eyo mar jo Athens gi Sparta ka onyiso gi ni dhano ok onego bed ni bet kod Jo-ema-tiyo (Democracy). Ne okwer to piny onego bed ni Ruoth kata Ruodhi (Kings) ema odiyo piny to gi thenge dhano. Socrates ne oriwore gi jo moko bende ma oloso yo ni Joloch. Bang' kinde ma tin, to Ruodhi ma woko ma ne chulo ga Socrates ne omonjo Athens gi Sparta. Ne gibiro gi jo lweny mag gi mang'eny mana ka luang'ni, ma gi kawo pinje ariyo go duto. Joathens kod Josparta ne olok josumbni. Nyaka kar ma gonyo ni, Greece podi en piny ma dhier o owo. Greece ose ma lowo koni gi kocha. Turkey ne omaye lowo ma duong' ma tinde ochak nying mar Turkey. Lop Greece ma Cyprus bende to Turkey odonje gi jolweny mang'eny kar higa mar 1967 kono ma opogo pinyno nya diriyo. Turkey ose kawo lop Cprus ma Ndhiwa duto.\nMago duto ok ne di otumore ka po ni Pinygris ne ok owito Timbe kod Kit kware Jogris ma chon. Jo gris ne okawo lemo ma ne ok en mar kware gi da ye gi ma chon. Omiyo lop gi no ma gi nyaka no rum duto. To ka po ni gi wito lemo ma ok mar gi no, to Pinygris no dog ma chung'.\nJoluo bende nyaka wit lemo duto ma loch ariyo ma iluongo ni Christianity kod Islam ose kelo ei Pinyluo. Nyako to gi ng'e ni dho ot duto ni kod lemo ma en mar gi gi wegi. Lemo ma ne kware gi daye gi ma chon tumo chon higni tar gi gana ma ose kalo. Onge gima omiyo dho ot moro onego wog pinye ni to dhi chuno dho ot moro gi lemo (Timbe gi Kido) ma en mar kware gi daye gi machon, to ok en mar jo ma koro gi loko josumbni ma pachgi pako mana Nyasaye kata Nyiseche ma ok gin mag gi.\nAdiera, Thuolo chakoro gi wito lemo duto ma okel ei Pinyluo. Lemo ma ne ok en mar kware gi daye Joluo ma chon. To kendo en, adier ni ei Pinyluo, jokanisa tugo gi pach ji, kendo kanyo ema giyude kar ma gi lose omuom. Jokanisa oyudo kar ma gichieme kendo giyude omuom ma gin girito kodo mond gi, chuo gi to gi nyinth gi ma ber, to Joluo gi nyithind gi to miyo gi omuom kendo tho mos mos. Iyudo ni jokanisa madho chae odikiny. Chae ma chak opoto e ahinya. Odiechieng' gi chamo rech, gweno kata ring'o. Othieno gi muodo nyoyo kendo gi luowe nyuka. Mago duto jokanisa tumo to Joluo ma gi mayo ndelni to gi duol e mier to odak ketch. Jokanisa tiende ng'eny gi omuom. Nyithind gi dhi e ute puonjrok kendo ing'iewo ni gi gik goro duto to gi lewni ma giruako pile. Omuom mag wege gi gi mege gi ma tiyo ni kanisa kata ma lendo (ma owar) ayo kure? Omuom duto ma jokanisa ma Joluo ayo Israel, Amerka to kod Ingland. Joluo go nego Joluo ma ose bet ka loso yore mag gweng' kaka ute somo kata mag thieth.\nJokanisa ma Joluo kod mag dho udi moko opong'o Pinyluo du. Gi laro tije ma yawot Luo to gi nyiluo ose bet ka tiyo e kind oganda Luo higni tara gi gana. Jokanisa nego yawot Luo gi nyiluo ma Joluo ogeno niketch jokanisa ema Israel, Amerka to kod Ingland chulo gi mondo gi ruch ng'eyo, timbe to kod kit Luo mondo Pinyluo orum kendo lop Luo okaw gi jomoko nono.\nOmiyo jo kanisa to nyaka ogol duto e woko mar Pinyluo. Gi keto sum e chiemo to kod pi ma Joluo modho. Tie mar Jokanisa e lop Luo, en ye achiel kuom gi ma omiyo Pinyluo medo\ndhier kendo loch tieko pile ka pile.\nThuolo duto chakore gi ng'eyo ni to:\n( i ) Bet mar wa ma chon (history), ma gonyo to kod ma kiny en ang'o. To kendo ni ng'at ma ong'eyo kar ma o aye ema nyalo neno kar ma ochike.\n( ii ) Nyaka to wa ng'e ni, to Lemo mar Luo wa kano, kose wa bukore wa kawo lemo ma ok en marwa e yo ma ne Socrate wod Athens okawo omuom mar joloch ma woko ma owito lemb kware gi daye mag Athens ma chon? Dho ot ma owito lemo ma margi gi wegi lokore josumbni mag jo ma obiro ma omiyo gi lemo ma loch ema odhuro kuom jo ma onyon. Lemo ma tweyo lwedo to kod tiende pinje ma olo, aeto mako Eakano mar ng'ato ka ng'ato ma ni e pinyno. Lemo ma mayo jo ma onyon piny lop kware gi daye gi ma chon kendo keyo winjrok duto ma dho ot moro ose bet kodo kuom higni tara gi gana.\nJoluo nyaka ng'e ni lemo en mana Timbe to kod Kit dho ot moro. Mano nyiso ni jo ma oket kuom gi lemo ma ok margi gin jo ma koro gin josumbni. Irucho dhok ma gi wacho. Irucho ng'eyo mag yien ma ne kware gi daye gi ose bet ka ong'eyo kendo oritore kodo nyaka nene piny chwe. Lemo ma jo moko kelo ka oa kodo piny moro en lemo ma kelo ketch, yuak to kod tho bende.\nThuolo bet ye mana to dho ot moro okano, ogeno kendo oluwo Lemo ma en mar gi gi wegi. Lemo ma ne kware gi daye gi ma chon lamo.\nThuolo obed ye. Nyasaye Jachwech ma ne ochweyo polo gi piny kany achiel gi gik moko duto ma nitie ema opak kende. Jesus Christo (loch ma nyono pinje kendo mayo jo pinje to gi aekano margi) to omi jo ma ne okelo mondo giduoko Jerusalem thurgi). Thuolo obed ye.\nposted by Ripoji-mar-Pinyluo | 5:01 AM | 24 comments links to this post\nAN: Aduaro gano nu sgana.\nUN: Ara gan nua ye sgandi ma mit no.\nAN: Chon gi lala ne nitie dhako gi dichwo moro ma ne chweyo ga agulni. Jo ariyo go ne chweyo tawo, haiga ri raum mare, agul mar tedo ring'o, to kata moro bende mar tedo nyoyo. Ne gi chueyo kata agul mar tedo rabuon. To kendo ne gi chueyo kata mbir mar renjo kong oseke ni jodongo. Migos no to kod Mikay no, ne chweyo dak ma tid mar pi ma oromo kano ye pi modho ma pile. To bende ne gichueyo kata dak ma duong' ma ikane pi mang'eny ahinya ka po ni koth ochwe mang'eny. Dak madongo ahinya bende ne gi loso mondo okan ye cham ma opogore opogore. Cham ila ma ne ok kan ei dero, niketch dero to ne ikane mana bel, kal, nyim, njugu to kod oduma. Dero ka dero ne ting'o cham ila achiel kende. Mano ema omiyo ot ka ot ne ni kod dero ma okalo adek.\nDhako ma waloso kuome ni, ne mor ga ahinya gi chweyo agulni. Ka ne piny oru, to ochiewo chuore ka owacho ni:\n"Chuora, gwen ose kok. Piny ose yawore. Chung' mondo wadhi omo lowo e dho aora. Tum piyo mondo wachak chweyo tawo mag chiemo kata agulni bende."\nNe gidhi i aora ma gikaw lowo ma oromo gi ting'o nyaka e dala gi. Ka ne gi se sombo kata pi ma gibiro tiyo kodo e chwecho, to ne gibet piny ae to gichako chwecho. Dhako no ne mor ahinya kinde duto ma ne ochweyo gik moko. Ne ower ma mit ma winy duto ema ne dum ka oa ma bor, ae to gi piyo e wi yien mang'eny, ma ne ni e dala.\nChieng' moro, ka ne jo ariyo go obet piny ka gi chweyo agulni, ne dhako owacho ni chwore ni:\n"Jahera na, to bende ing'eyo ni hap wa ber ndi, niketch kware gi daye wa machon ne oweyo nwa lowo kata kod ng'eyo mar chweyo gik ma watedo ye, to kata ma wachiemo ye. Adier, lowo ni en ye mor mar dho ot ma marwa. En lopwa ma osiro wa. Wan to wan jo ge ma ogene."\nDichwo ne oduoko ni:\n"Ah! Lowo ok en aena lowo. Ka po ni kiny wadhi dak piny moro, to kuro bende wanyalo mana dak ma mor kaka wadak kaeni. Lowo ma kuro bende wa nyalo mana chweyo kodo agulni ma beyo."\nChiege ne oweyo gi ma ne otumo, ba oketo tawo ma ne ni e lwete piny.\n"Da. Lowo ma marwa en marwa kendo ong'eyo wa. Lop pinywa ni oumo wa ka gweno ma oumo nyithinde mondo otenga kik maye gi. Ka waringo lopwa ni to ka moro amora ma nua dagyi, nwa bed mana jowoko. Mano en ye wach ma da wachni. Ka eri, ema kware gi daye wa ma chon bende nitie ye nyaka chieng'. Bed ka ing'eyo ni lopwa winjo gima wa wacho duto ni ketch wan bende wan lowo achiel no."\nWeche go ne omiyo chuore bende oketo gima ne oloso piny.\n"Nyarasembo, mago gin gik ma dhano wacho ga awacha. Lowo ok ong'eyo oganda moro amora. An ka itera ka moro nono, wa wach ni ma bor kucha, e giko piny kar ma ne podi ok adhi ye, to podi achueyo mana agulni kendo dhano wuoro awuora kaka agulni ma achueyo beyo."\n"Ayaye fuwo! Ayaye riwa! Ng'e ni lowo winjo kaka ikwede. Owinjo kaka ok igene kendo koro ong'eyo ni inyalo weye mondo omaye jo u. Ero chick ithi ni wach ma alero ni: mana kaka yien ma rabede wegi twi kamoro achiel kende ei opedhpiny, dho ot ka dho ot bende ni kod lope ma mus ne donje ni kitch kano en ye kare ma otwi ye kendo ong'eye go."\nDichwo ne onyiero ahinya.\n"Mago gik ma jo ma chon ema ne paro ni en adier. An kar ma aloso kodi ni, anyalo walo ni atuk gi oganda mara duto kendo wadhi dak mana kata e dier Pinychina. To kuro bende anyalogere mana dala mara ma achak chweye agulni."\n"Ah! Mano to koro nyiso ni irundri chuth. Lop Pinychina ong'eyo Jochina ma ok inyal buogri ni ichopo kuro ni to igoyo dala mari. Di gi riembi ma piyo ahinya ka giwinjo ni koro iweyo lop kware gi daye ni ma chon, ni ae to koro lopgi ema i duaro gurri ye."\nJaode ma Nyarasembo no ne oduoke ka wacho ni:\n"Mbaka ma igona no omako mana ma dhoga. Ne okawo lowo ma tin ae to ochueyo kodo nyathi tugo mar lowo ma rom gi chinge. Ka ne ose tieko, to owacho ni chuore ni:\nJauyoma, neye kaka achueyo ni nyarwa ma tin nyathi tugo ma obiro tugo kodo ka otedo ka longo longo. Jauyoma ne orango chiege ae to oyiengo mana wiye.\n"A neno ka koro iol gi goyo chueyo agulni. Chieng' bende ero idho malo kendo nyoso dendwa. Aparo ni koro ber mondo adhi agony dhok ae to ater gi kwath e loka ma kocha."\nChiege ne oting'o nyathi tugo ma ochwe gi lowo e lwete ae to ochako loso ka onyiso chuore ni:\n"Akoyo nyathiwa biro mor ahinya ka oneno nyathi tugo ma achweyo ne."\nNyarasembo ne ochung' ma odhi e dir agola kar ma ne ni tie agulni moko ma ne ochweyo ba okano kuro. Ne oneno agul moro ma tin ma ne ose tore. Dhako no ne oketo nyathi tugo ma ochwe gi lowo no e thago. Ne oume gi agul moro ma dit. To kata kamano, chunye moro ne wacho ne ni mondo oel agul one ye kendo chwech mar lowo ma ondisore ma en owon ma ne oloso gi lwete. Ka ne oelo agul, to ne obuok ahinya. Ne oyudo ni kar nyathi ma ochue gi lowo, ba ne oketo e thago, ne koro ni tie mana nyathi ma dhano. Nyathi ma yom. Ne oringo ka oluongo chuore kar ma ne ogonye dhok.\n"Won Onyango, bi mondo ine ye. Nyathi tugo ma rom gi lwedo ma nende achueyo chande, olokore dhano. Olokore nyathi mayom. Ret piyo ine ye hono. Ne ogoyo nduru ma tek ka oluongo jo dala duto mondo ochop oneye hono. Gweng' duto ne dhogi omoko ahinya. Jo duto ma ne obiro ma oneno hono no, ne owacho ni owinjore mondo dhako no gi chwore opidh nyathi ma yom no kaka nyathi ma en margi gi wegi. Ni mondo odong kany achiel gi nyithindgi moko. Nyarasembo ne orango mihiano aming'a, aeto ne owacho ni jo duto ni ochake nying mar Ageno.\nNyako no ne odongo ma obet ng'at ma jo duto ne oyie kodo ahinya. Ne en nyako ma omiyo jonyuolne go luor ahinya. Ageno ne konyo jonyuolne gi puro kany achiel gi tich duto ma ne onyalo. Ne mbase ne ma nyiri ohere niketch en bende ne omiyo gi luor kendo ne okonyo gi rego mogo, ng'wedo aloth, kata modo yien - to mana kaka en bende ne okonyo gi e yore go duto.\nTo kata kamano, ne nitie nyako moro ma ne nyinge Akethone. Nyako no ne ni kod ich wang' gi Ageno ahinya. Ne owuoro ni to en ang'o ma omiyo jo duto wacho ni ageno omiyo daye gi kware luor. Ne rachne ndi ka jo wacho ni Ageno moso mon ma oti, kendo okonyo gi ng'ado aora ma tin ndalo ma firo opong'. Ka ne owinjo ni kinde moko Ageno ting'o kata hamiero ni mon ma oti, ni to kware gi daye ma oti bende ogamo ni luth ka opodho piny, to ne weche go duto owang'o i Akethone ahinya.\n"An ok obadha kata dhako ma oti opodho piny! Ok ane gima omiyo onego akonye chung' malo." Kamano e kaka ne Akethone loso ga.\nKoro chieng' moro ne Akethone owacho ni osolo Ageno mondo odhi kode woth ma ne tere limo nyamin min mare moro. Nyamin min mare no ne tedo Ugenya. Akethone ne osolo kata nyiri wetene moko bende abich. Nyiri duto ne oloso gi jonyuolgi ma ne obet piny ba owinjore ni mbase go duto ne koro ose bet jo ma dongo. To kendo ne gi lero ni gi duto ne gin jo higni apar gi ochiko.\nKa ne onindo ni kiny nyiri go dhi e wodhgi, ne min Ageno oloso kod nyare ka nuoyo ne wache ma okalo achiel:\n"Nyara ma ahero gi chunya duto, kik wiyi wil gi gima ase bet ka awacho ni. Ei hera ma ne ahero kodo lowo, ma ne kware gi daye wa ma chon oweyo nwa, ne akawo lowo ma tin e lweta ma achueyo. To lowo ma ne achweyo no ne olokore dhano. Tiende ni e lowo no, ne kware gi daye wa ma chon ne o oro ni oganda wa duto wach ma ne ochopo kaka hono. To ka ne warango ma ber, to ne wa neno puonj ma ne ni kano en kama: lowo ma wachung ye ni, to kendo ma wawothe pile ni, en gi moro achiel kodwa. Lowo en gima ngima. En achiel no ema omiwa chiemo. Lowo ok rias. Omiyo, ng'at ma ogene, ohere kendo opure, to omiyo cham. Nyathina, weche go duto to ase nyisi di ng'eny ba ing'eyo gi duto. Koro gi ma da her nuoyo ni ahinya to en mana ni kik koth goyi, nono to ilokori lowo. Ka po ni ineno ka koth biro, to iring ibuok ka moro. Ine ni ulowo mana yore ma chiengni gi mier.\n"Awinjo wach ni, Mama Nyar Gi Nera. Ka aneno ka koth biro to na ring ba abuok e dala moro kata e tiend yath."\nNyiri go ne owok odikiny ka eka piny chako yawore ma kuonde ma giluwo bende nenore ma ber. Ne gi wotho kuom kinde ma ogwarore ae to Akethone owacho ni:\n"Onge tiend wotho ma chiegni gi mier niketch koth moro ma nyalo chwe to ok aneno. Bi uru uduto mondo waring ma tek ka wachiko kocha. Wadhi uru mondo waluw ndara ma duong tir. En ema ka waluwe to wabiro chopo chon."\nAgeno ne otamore ni ok onyal wotho ma bor gi mier niketch koth ka obiro to nyalo goye ma olokre lowo.\nAkethone ne ochako nyiero ka wacho ni:\n"Winjie uru gima nyako ma ofuwo ni wacho! Jo ma chon ema ne paro ga ni lowo en dhano to ni dhano bende en lowo. To wan jo ma kinde ni, tinde wan gi ng'eyo ma lach ahinya. Wachayo dak ma chon ma ne miyo dhano omiyo lowo luor kendo orito lowo ma ne kware gi daye gi machon oweyo ni gi. Wang'eyo ni lowo en mana lowo to kendo dhano nyalo dak e muya ma kata tiende gi ok onyono lowo kata dichiel. Mano gi ma podi ok aneno, to kata kamano en gima nyalo bed ni tumore pinje moko. Ka eri, to Ageno paro ni en owon en lowo. Omiyo oluoro koth. Tho! ka ok oduar biro kodwa to kara wa were uru mondo odog dala kende. Wan to wa biro dhi nyime gi wodhwa."\nAgeno ne oyie ba omedo wotho gi nyiri wete ne. Ka ne gi se chopo ma bor ahinya, to polo ne ochako mor ma tek. Ageno ne luoro omako ma ok ber ber. Ne lith ne ahinya ni ka ne otemo ni oringo ka odok dala, to Aketho nyiere ka thiano wach.\n"Neye jaluoro ni! Yaye, yie ing'e ni polo mor adier, to mak mana ni koth moro to ok bi chwe. Ageno, dala ma wadhi ye koro chiegni gi ka eri. Woth awotha piyo, wa bare mana chopo."\nBang' kinde ma tin to koth ne ochako ton. Ageno ne ochako ywak. Ne owinjo dwol moro ka wer ka ayo ma bor:\nLopa ka iwinjo polo mor to iring iduog\nLopa yo, ka iwinjo polo mor to iring iduog\nAgeno ne ochung' ba ochiko ithe. Ne owinjo ka min luonge. Kanyo ema en bende ne ochako wer ye:\nMama ka awinjo polo mor, to aringo aduogo\nMama yo, ka awinjo polo mor, to awinjo aduogo\nNyako ma muol no ka ne owinjo ka duond min mare biro ma chiegni to ne ong'eyo ni min ringo ma tek ka biro ome. To kata kamano, ne oneno ma ler ni min mare ne ni ma bor ahinya.\nKoth ne koro ochako chwe ma tek ahinya. Ageno ne yuak ka hombo Akethone ni mondo giduto giring ka gi chiko kor ma ne duond min mare aye. To mak mana ni, Akethone ne mor ahinya ni koth goyo Ageno. Ne onyiero ka oneno ni Ageno ne ochako lokore chuodho ma luar ka koth goyo. Nyiri duto ma ne ni kodgi ne dwaro mondo giyud yo ma gi kony go Ageno. To kata kamano, Akethone ne onyono piny ma okwer ni kaka koth ne chwe ma tek ahinya no, onge yo ma ne gi nyalo konyo kodo nyako no. Omiyo Akethone ne okawo nyiri abich go ba oringo kodgi ka ochiko yo moro nono. Ne gi weyo Ageno ka yuak.\nKa ne owinjo ka duond min mare biro ma chiengni, Ageno ne omedo wer ma tek ka duoko min mare:\nMama yo, ka awinjo polo mor, to aringo aduogo\nMin Ageno ne chunye oduogo ka ne owinjo duond nyathine. Ne omedo wer ma tek. Dhako no ne omedo kata ringo ma tek ahinya to ni:\nLopa ka iwinjo polo mor, to iring iduog\nLopo yo, ka iwinjo polo mor, to iring iduog\nDuond Ageno ne omedo wer to mar min mare to duoko. Koth to ne chwe ma tek. Yamo ne kudho ma goyo mana yien piny. Polo to ne mil to kendo mor ma okadho nono. Won won, gi ma koro ne lith ni min nyako no chuth, to ne en mana ni teko ma ne ni e duond Ageno ne dhi ka ma rumo mos mos. Giko ne, to kata ne min mare wer to ok ne owinj duond nyare ka duoko. Kanyo ema ne ong'eye ni Ageno koro ose lokore chuodho ba orumo. Polo to ne koro ose weyo mor. Mil bende ne koro ok omil. Yamo bende ne ose weyo kudho. Ka ne ose ringo aming'a, to min Ageno ne oneno ohula ka mol to dhiro chuodho. Paro ne odhago chunye ahinya ka openjore ni, to kose ohula nende ose tero nyare ma bor? Ka ne oneno chuodho ka ochako chopo e pi ma ohula kelo, to ne olung'ore ae to ochodho chuodho gi lwetene, to oyuak. Nyarasembo no ne oluwo aluwa yo ma ohula biro go, nyaka ochopo kar ma chuodho ma ngeny ne nitie ye. Kanyo ne opodho piny ka ogoyo nduru ma tek to oyuago nyare. Koth to ne omedo chwe ma tek ahinya ka keyo chuodho duto.\nTinda adong, adong, arom gi bape ma ka neya!\nposted by Ripoji-mar-Pinyluo | 5:14 PM | 0 comments links to this post\n"Ok Adwar Ruodhi." Mago gin Weche Ma Ni Ei Yath Ma Nyinge "Jomharo" (Les Misérables) Mar Victor Hugo\nKa ne jagoro ma nyinge Victor Hugo ogoro yath ma ne ochako ni "Les Misérables", ne olero kaka dhano ne otamore loch mar ruodhi (kings). Hugo ne onyiso piny ngima ni Thuolo ok en gima ng'at moro ema biro ni to kelo ni jo e piny kata dala mar gi. Thuolo en gima ng'ato ka ng'ato ema nyaka wog ba dhi om gi no kar ma jaloch kata joloch olorone ye.\nE ogodore ma giko, bolo ema ne en mbaka. Jo ne loso ka goyo nyoho nyoho ni Yierok mar Louis XVIII. Comberferre ne oyie gi gino, to mana ma tin kende. Courfeyrac to, ne okere kod yierok no, chuth. E wi opedhochiemo, to ne nitie achiel kuom oboke mar Yierok ma ne ong’ere ruok no. Courfeyrac ne okawo oboke no, ma ne oyienge. Loso ma ne oloso ne odok okikore gi koko ma oboke bende goyo.\n« M’okwongo, an to ok adwar ruodhi. Kata a bed mana ni odok kor ka aekano kende, to bende podi, an ok aduar gi. Ruodhi gin okuodo-tieki-to-gin-gi-medo-dak. Ruodhi ok gin jo ma iketo e wi u nono. Ka ne Francis I otho, to ne oweyo ka gop Pinyfrans ne en pek yago tara pier adek. Ndalo ma ne Louis mar XIV otho, to gow tara auchiel, pier ariyo gi aboro ema ne romre gi “mark” achiel. Kendo, kaka ne Desmarest owacho, omuom go ne romre gi wara ang’wen gi gana riyopar abich. Kawuono, mago romre gi wara apar gi ariyo. To mar ariyo, temo ni mondo kik duok gik moko e lwet jopiny, kata tumo mondo gik moko odhi ma yom, mondo tungrok kik bedie mang’eny, tumo mondo jopiny owog e lwet loch mar ruodhi ba gi donj ei Joaematiyo, to kendo ni mondo gi chop kuro ka gi se luwo Kakochwe mag mriasia - mago duto gin loso ma wang’o ich chuth! Da! Da! Dhano ok onego yie kod gi moro ma kore achiel ong’e ye. Kik dhano los winjrok moro amoro kod ruoth. Kik ng’ato okaw gimoro amora ma ruoth ochiwo. Ei chiwo gi duto, nitie osiem ioboke ma ochung’ e 14. To kendo, ong’ere ni lwedo ma chiwo ok ni kende, obiro gi lwet ondiek ma macho. Atamoro Yierok maru ni chuth. Yierok en opando wang’, to kendo, e bwoye nitie mriasia. Omiyo, jo ma yie kawo Yierok chiwore giwegi ni wasigu. Gi ma n kare, n kare mana ka o duto. Da! Ong’e yierok moro amora!\nNe en ndalo koyo. Yien ariyo ma dongo ne liel to muoch ma tin e kendo. Gombo mar tumo gi moro ne ohingo Courfeyrac. Ne otemo mondo kik otum gi moro to ne otame. Omiyo ne oketo Yierok ma Touquet e lwete, ae to owite e match. Oboke no ne omako match ba ochako wang’. E yo ma nyiso ni ne en gi paro ma iye ahinya e chunye, Combeferre ne orango gi ma Louis XVIII ne ogoro gi ng’ula ahinya no, ae to ne odok oloso ka owacho ni : « Yierok olokore gi moro nono ei match.”\n("Jomharo" - mar Victor Hugo)\nYierok .................................Charter, Agreement, Treaty\nJomharo...............................miserables, the poor.\nTo moro ni eri en loko ma ni e Dho Inglis:\nIn the last corner, politics was the subject. They were denigrating the Charter of Louis XVIII. Combeferre defended it mildly, Courfeyrac was energetically battering it. On the table was an unfortunate copy of the famous Touquet Charter. Courfeyrac grabbed it and shook it, mingling with his arguments the rustling of that sheet of paper.\n“First, I want no kings. If it were only from the economic point of view, I don’t want them; a king is a parasite. You don’t have kings gratis. Listen to this: cost of kings. At the death of Francis I, the public debt of France was thirty thousand livres; at the death of Louis XIV, it was two million six hundred thousand at twenty-eight livres the mark, which in 1760, was equivalent according to Desmarest, to four billion five hundred million, and which is equivalent today to twelve billion. Secondly, no offense to Combeferre, a charter granted is a vicious expedient of civilisation. To avoid the transition, to smooth the passage, to deaden the shock, to make the nation move unawares from monarchy to democracy by the practice of constitutional fictions, these are all detestable arguments! No! No! Never give the people a false light. Principles wither and grow pale in your constitutional cellar. No half measures, no compromises, no grant from the king to the people. In all these grants, there is an Article 14. Along with the hand that gives there is the claw that takes back. I wholly refuse your charter. A charter is a mask; the lie is under it. A people who accept a charter, abdicate. Right is right only when entire. No! No charter!\nIt was winter; two logs were cracking in the fireplace. It was tempting, and Courfeyrac could not resist. He crushed the poor Touquet Charter in his hand and threw it into the fire. The paper blazed up. Combeferre looked philosophically at the burning of Louis XVIII’s master-piece, and contended himself by saying; “The charter metamorphosed in flames.”\n("Les Misérables - by Victor Hugo).\nposted by Ripoji-mar-Pinyluo | 11:22 AM | 8 comments links to this post


Bible Verses On The Topic: Self Defence -> Additional\nAdditional: [Self Defence]\n“Ka ngʼat maratego, momanore gi gige lweny orito ode owuon to gige duto ritore maber.\nTich Joote 12:4\nKane osemake, nokete e od twech, kendo noketo migepe angʼwen mag askeche, ma moro ka moro otingʼo jorit angʼwen, mondo orite. Herode ne chano mondo ogole oko bangʼ Pasaka mondo oyale e nyim oganda.\nEka Yesu nowachone jodolo madongo, jotelo mag jorit hekalu, kod jodongo, mane obiro ire, niya, “An jatend koko mar jo-jendeke, momiyo ubiro ira gi ligengni kod arunge?\n To kaka nodwaro mondo onenre ngʼat mariek, nomedo penjo Yesu niya, “Nyawadwa to en ngʼa?” Yesu nodwoke niya, “Ngʼat moro ne wuotho koa Jerusalem ka oridore Jeriko, kendo nopo kopodho e lwet jomecho. Ne gilonyo lepe, gigoye, kendo giweye kochiegni tho. To noyudo jadolo moro wuotho koluwo, yorno, to kane oneno ngʼatno, nobaro moluwo bath yo komachielo. Kamano bende, ja-Lawi moro kane ochopo kanyo monene nokadho gi komachielo. To ja-Samaria moro mane dhi wuoth nochopo kama ne ngʼatno nitie, kendo ka nonene, nokeche. Nodhi ire motweyo adhondene kooloe mo kod divai. Eka noketo ngʼatno e ngʼe pundane owuon kendo notere e od bworo kendo norite maber. Kinyne nogolo pesa mamingli mag fedha ariyo nomiyo jarit odno. Nowachone ni, ‘Rite to ka aduogo abiro chuli nengo ma imedo ritego!’ “Kuom ji adekgi ere miparo ni ne en wadgi ngʼat mane opodho e lwet jomechogo?” Ngʼat molony gi chik nodwoko niya, “En ngʼat mane okeche.” Eka Yesu nowachone niya, “Dhi kendo itim kamano.”\n E kindeno, ja-Filistiano gi jatingʼ kuode, ne sudo machiegni gi Daudi. Eka norango Daudi konone moneno ni en mana rawera ma silwal, ma jaber, mine obuone. Nowachone Daudi niya, “An guok mibirona kitongʼona kete?” Ja-Filistia nokwongʼo Daudi gi nying nyisechene. Nowachone niya, “Bi ka abiro miyo winy ma e kor yamo ringi gi le man e thim.” Daudi nowachone ja-Filistiano niya, “Ibirona gi ligangla kod tongʼ gi bidhi, anto abironi e nying Jehova Nyasaye Maratego, ma Nyasach jolweny Israel ma iseyanyo. Kawuononi Jehova Nyasaye biro keti e lweta, abiro goyi piny mi angʼad ngʼuti. Kawuono abiro miyo winy mae kor polo gi le man e thim ringre jolweny mag jo-Filistia, kendo piny mangima biro ngʼeyo ni nitie Nyasaye ei Israel. Ji duto mochokore ka biro ngʼeyo ni Jehova Nyasaye ok res joge gi ligangla gi tongʼ nimar lweny en mar Jehova Nyasaye, kendo obiro chiwou uduto e lwetwa.” Kane ja-Filistiano osudo machiegni mondo oked kode, Daudi ne oringo mapiyo piyo kochiko kar kedo mondo orom kode. Nosoyo lwete ei mifukune mogolo kidi; eka noketo kidino e orujre mine odiro mogoyogo lend wangʼ ja-Filistiano. Kidi nodonjo e lend wangʼe mine opodho piny auma. Omiyo Daudi noloyo ja-Filistiano gi orujre kod kidi; ka oonge gi ligangla e lwete nogoyo ja-Filistiano piny monege. Daudi noringo mochungʼ kuome. Nokawo ligangla ja-Filistia mowuodho e olalone kane osenege, nongʼado wiye gi ligangla. Kane jo-Filistia oneno ni thuon-gi osetho negilokore mi gichako ngʼwech. Eka jo-Israel gi jo-Juda nosudo machiegni negigiyo sigich lweny mi gilawo jo-Filistia nyaka gichopi kama idonjogo Gath nyaka rangeye mag Ekron. Ringre jogi motho nokeyore e yo madhi Sharaim nyaka Gath gi Ekron. Kane jo-Israel odwogo koa lawo jo-Filistia, ne giyako kargi mar bworo. Daudi nokawo wi ja-Filistia mokelo Jerusalem, to gige lweny mag ja-Filistia notero e hembe owuon.\nNowachonegi niya, “To koroni ka uonge gi ofuku mar pesa kaweuru, kendo sanduku bende, to ka uonge ligangla olok lawe pesa mondo ingʼiewgo ligangla.\n “Ka jakuo ojuk kakwelo kendo ogoye mi otho, ngʼatno mogoye remo ok nodongʼ e wiye kuom remo mochwer; to ka otimore bangʼ ka chiengʼ osetuch, to remo nodongʼ e wiye. “Jakuogno nyaka chul gima rom gi gima nokawono, to ka oonge gi gimoro, to nyaka use mondo ochulgo kuo mokwalono.\nAnto anyisou ni kik utam ngʼat marach timo gima odwaro timo. Ka ngʼato othalo lembi ma korachwich to lokne komachielo bende,\n“Ka jakuo ojuk kakwelo kendo ogoye mi otho, ngʼatno mogoye remo ok nodongʼ e wiye kuom remo mochwer;\nResuru joma ok nyal kod joma ochando; golgiuru e lwet joma timbegi richo.\nKik uchul kuoro, osiepena, to weuru thuolo ne mirimb Ruoth Nyasaye, nimar ondiki niya, “An ema nachul kuor; abiro chulo,” Jehova Nyasaye owacho.\n “Usewinjo ni nowachi ni, ‘Wangʼ kar wangʼ kendo lak kar lak.’ Anto anyisou ni kik utam ngʼat marach timo gima odwaro timo. Ka ngʼato othalo lembi ma korachwich to lokne komachielo bende,\nNimar en jatich Nyasaye moketo mondo okonyi. To ka itimo marach, to bed abeda maluor nikech ok otingʼ ligangla kayiem! En jatich Nyasaye machulo kuor gi mirima kokumo ngʼama timo marach.\n Nowachonegi niya, “To koroni ka uonge gi ofuku mar pesa kaweuru, kendo sanduku bende, to ka uonge ligangla olok lawe pesa mondo ingʼiewgo ligangla. Osendiki ni: ‘Ne okwane kod joketho’; kendo awachonu ni wachni nyaka timrena. Ee, gino mondik kuoma koro chiegni timore.” Jopuonjre nowacho niya, “Ne, Ruoth, ligengni ariyo eri ni ka.” Nodwoko niya, “Mano oromo.”\nMar Daudi. Pak obed ni Jehova Nyasaye ma en Lwandana, pakeuru en motego lwetena ne lweny, kendo en momiyo lith lwetena bedo mongʼith e kedo.\n1 Timotheo 5:8\nKa ngʼato ok orito wedene, to moloyo ka ok orito joode owuon, to osekwedo yie marwa, kendo orach moloyo japiny.\nKa nyalore, to temuru mondo udag gi kwe gi ji duto.\nRes jogo mitero kar tho; mak jogo mawuotho ka tangni dhiyo kar yengʼo.\nGikanyono achiel kuom joma ne nigi Yesu nowuodho liganglane oko, kendo notongʼo jatij jadolo maduongʼ, mi ochodo ite oko.\nEka Simon Petro, mane oyudo nigi ligangla, nowuodho liganglane kendo notongʼo jatij jadolo maduongʼ mi ochodo ite ma korachwich, kendo nying jatijno ne en Malko.\nJoma kelo kwe gin joma ogwedhi, nimar noluong-gi ni nyithind Nyasaye.\n Yesu nowachone niya, “Dwok liganglani e olalo, nimar ji duto ma wuodho ligangla notho gi ligangla. Iparo ni ok anyal kwayo Wuora mi oketna tenge migepe apar gariyo mag malaike mondo okedna sani sani? Ndiko dichop kare nade mawacho ni gigo nyaka timre kaka gitimore sani?”\nTo ngʼeuru ma maber ni ka dine wuon ot ngʼe ni kar sa adi mar otieno ma jakuo biroe, dine osiko korito, kendo dine ok oweyo ode otur gi jakuo.\n Kendo kuom remb ngimau to anachul kuor. Anachul kuor ne le duto kendo ne ngʼato ka ngʼato anachul kuor nikech ngima wadgi. “Ngʼato angʼata mochwero remb dhano, en bende nyaka rembe chwer koa e lwet dhano; nikech e kit Nyasaye nochweyo dhano.\nKane asenono gigi maber, ne achungo malo kendo awachone joka ruoth, jotelo kod joma moko niya, “Kik uluorgi. Par Ruoth Nyasaye, maduongʼ kendo malich, kendo ukedne oweteu, yawuotu kod nyiu, mondeu, kod miechu.”\n Eka Simon Petro, mane oyudo nigi ligangla, nowuodho liganglane kendo notongʼo jatij jadolo maduongʼ mi ochodo ite ma korachwich, kendo nying jatijno ne en Malko. Yesu nokwero Petro kowachone niya, “Dwok liganglani e olalo! Idwaro mona metho e okombe ma Wuora osemiya nangʼo?”\n Ka jasiki odenyo, to miye chiemo ocham; ka riyo oloye, miye pi omodhi. Ka itimo kamano, ibiro choko chuk mach maliel e wiye, kendo Jehova Nyasaye biro miyi pok.\nKik uchul ngʼato angʼata rach kar rach. Neuru ni utimo gima ji duto oyiego ni ber.\n Gikanyono achiel kuom joma ne nigi Yesu nowuodho liganglane oko, kendo notongʼo jatij jadolo maduongʼ, mi ochodo ite oko. Yesu nowachone niya, “Dwok liganglani e olalo, nimar ji duto ma wuodho ligangla notho gi ligangla. Iparo ni ok anyal kwayo Wuora mi oketna tenge migepe apar gariyo mag malaike mondo okedna sani sani? Ndiko dichop kare nade mawacho ni gigo nyaka timre kaka gitimore sani?”\n “Usewinjo ni nowachi ni, ‘Wangʼ kar wangʼ kendo lak kar lak.’ Anto anyisou ni kik utam ngʼat marach timo gima odwaro timo. Ka ngʼato othalo lembi ma korachwich to lokne komachielo bende, kendo ka ngʼato dwaro yalo kodi mondo okaw lawi mar akor to wene kotini bende. Ka ngʼato ochuni mondo ikowe kilomita achiel gi nus to dhi kode kilomita adek. Ka ngʼato okwayi gimoro to miyeuru, kendo kik ilok kiti ne ngʼat madwaro ni ihole gimoro. “Usewinjo ni nowachi ni, ‘Her wadu to jasiki to isin-go.’ Anto awachonu kama: Heruru wasiku kendo lamuru ne joma sandou,\nWachnegi ni, ‘Akwongʼora gi nyinga awuon an Jehova Nyasaye Manyalo Gik Moko Duto ni ok amor ka ngʼat ma timbene richo otho, to amor ka gilokore giweyo yoregi maricho mondo gibed mangima. Lokreuru! Lokreuru uwe yoreu maricho! Udwaro tho nangʼo, yaye dhood Israel?’\n Ka nyalore, to temuru mondo udag gi kwe gi ji duto. Kik uchul kuoro, osiepena, to weuru thuolo ne mirimb Ruoth Nyasaye, nimar ondiki niya, “An ema nachul kuor; abiro chulo,” Jehova Nyasaye owacho. To bende Muma wacho niya, “Ka jasiki odenyo, to miye chiemo; ka riyo oloye, to miye gimoro omodhi, ka itimo kamano, ibiro choko chuk mach maliel e wiye.” Kik uyie richo lou, to louru richo gi tim maber.\n Gima Daudi nowacho nolandore mochopo ne Saulo eka Saulo noluonge. Daudi nowachone Saulo niya, “Kik chuny ji nyosre nikech ja-Filistiani; jatichni biro dhi mondo oked kode.” Saulo nodwoko niya, “In ok inyal dhi kedo gi ja-Filistia nikech in mana rawera, to en to osebedo kokedo chakre tin-ne.” To Daudi nowacho ni Saulo niya, “Jatichni osebedo kakwayo romb wuon-gi. Ka sibuor kata ondiek omako achiel kuom rombwa, to ne alawe kendo agoye mi amaye rombo kagolo e dhoge. Kane ochikore ira, ne amake gi yie dende mi agoye kendo anege. Jatichni osenego sibuor gi ondiek; ja-Filistia ma ok oter nyanguni, biro bedo achiel kuomgi nikech osejaro jolwenj Nyasaye mangima. Jehova Nyasaye mane oresa e kok sibuor gi kok ondiek biro resa e lwet ja-Filistiani.” Saulo nowachone Daudi niya, “Dhi kendo Jehova Nyasaye obed kodi.”\nTo achiel kuomgi notongʼo jatij jadolo maduongʼ mi ochodo ite ma korachwich oko.\n “Ka chwo magore ogoyo dhako man-gi ich kendo onywol ka kinde nywol pok ochopo to onge hinyruok moro malich, ngʼat motimo marachno nyaka gol chudo moro amora ma chwor dhakono okwayo kendo jangʼad bura oyiego. To ka nitie hinyruok marach to nyaka ukaw ngima kar ngima kendo wangʼ kar wangʼ, kendo lak kar lak, kendo lwedo kar lwedo kendo tielo kar tielo, del mowangʼ kar del mowangʼ kendo adhola kar adhola, kendo kama ogwar kar kama ogwar.\nTo ka jaritono oneno ka wasigu biro, to ok ogoyo tungʼ mondo ji oikre, mi wasigugo obiro monego ngʼato achiel kuomgi, to ngʼatno notho nikech richone, to anaket rembe ewi jaritono.’\nto ka otimore bangʼ ka chiengʼ osetuch, to remo nodongʼ e wiye. “Jakuogno nyaka chul gima rom gi gima nokawono, to ka oonge gi gimoro, to nyaka use mondo ochulgo kuo mokwalono.


1Cor 1 | `KMO | STEP | Ada Pol. ada Jisas Kraist riiti aposel. God riita ana hisiirek, ada aposel siir. Ada eeji kumwoy, Sostenis, sicha diita jeyn keyichi ha tawey, Korin lotu ya tawa ma mima kwona hato. Ada keyichi ha tawey, eeta ma yenya God riita haba tawey, ye eeta God riiti Jisas Kraist riitaka eecha tawa. Ada keyichi ha tawey, eyey ma akar eemek har ta ye i tawey, Harapa Jisas Kraist riiti hin haba tawa, yechaka eecha hato. Kraist rii eeta yechi Harapa, rii notika Harapa.\n1 Ada Pol. ada Jisas Kraist riiti aposel. God riita ana hisiirek, ada aposel siir. Ada eeji kumwoy, Sostenis, sicha diita jeyn keyichi ha tawey, Korin lotu ya tawa ma mima kwona hato. Ada keyichi ha tawey, eeta ma yenya God riita haba tawey, ye eeta God riiti Jisas Kraist riitaka eecha tawa. Ada keyichi ha tawey, eyey ma akar eemek har ta ye i tawey, Harapa Jisas Kraist riiti hin haba tawa, yechaka eecha hato. Kraist rii eeta yechi Harapa, rii notika Harapa. 3 Noti Apoko God riita Harapa Jisas Kraist riitaka piiriiti rukusii tawa boboyen kwona eshar otii tawa boboyen sa ha ta.\nPOL RIITA GOD RIINA WOSHIAR\n4 God riita kwona Jisas Kraist riiti nobok yeyada rukusii tawa boboyen kwona ha tarek, kwo kepi tawak, eena ada woshiato. 5 Kwota Kraist riitaka eecha tawak, eena kwo kepi tawa. Eecha eyey boboy kepin kwotak yar. Yarek, kwo majin hehar ba tawak, hokwa sokwa tawa boboy sii kwotak yar. 6 Jisas Kraist riina sawo tar majin kwoti inyaka wopu eeka hapaga sii tawa. 7 Eeka tawak, kwo Jisas Kraist riina kowutu. Riita geenyek ya sayak eena kowutu. Kwo kowutawak, kwo God riiti nokwapa nokwapa hadabas boboyen kwo yato. 8 Jisas Kraist riipa kwona kiyatayiyanak, God riita kwona henyak, kwo kapasek takaskech. 9 God riita kwona wochari, kwota Harapa Jisas Kraist God riiti Yikapwa, riitaka podatebak taken, eena wochar. Wochari, diita boboyen no hiki siitiichicha. Riita siiken tawa.\nLOTU YA TAWA MA NEDIIK REEKIICHI SANIGA SANIGA SIITANAKECH\n10 Kwo na meeji! Harapa Jisas Kraist riiti hapaga tawa boboyek wohecho: Kwo na podatebak tanak saniga saniga riikiirakii siikasakech. Kwota na eyey podatebak yopo wuchi podat inyaka wopubak iibak ta. 11 Ayo, eeji yakakumwoy, Klowi magwi ma yecha ana wor: Kwo ana pichawa maji kwoti nediik tawa. 12 Ada meejirek, eena ada bato. Kwota por saniga saniga eeta yikada maji ba ye itu. Ma por rii eecha wocho: “Ada eeta Pol riiti.” Anadii ma por rii eecha wocho: “Ada eeta Apolos riiti.” Anadii ma por eecha wocho: “Ada eeta Pita riiti.” Anadii ma por eecha wocho: “Ada eeta Kraist riiti.” 13 Iiboy? Kraist rii riikiirakiichi saniga saniga tawa? Pol rii kapo mek ji siitiichicharek, hari, kapo boy kwotakech har? Kwo boy uku yeechiri, eeji Pol hik uku yeechir? Yaho! 14 Ada God riina wohowutu. Ada kwoti nediik tarek, ada ma nokwapa nokwapa man ada saka uku yeechirek. Kripas, Gaias piiriitaban ada uku yeechir. Upuruseban uku yeechirin eena ada God riina woshiato. 15 Eecha otiirin, ma keena eecha wokasakech “Pol riina sumowu tawa ma sowa.” Yaho. 16 Ayo. An abosuchitar. Ada Stepanas riina riiti magwi yenya uku yeechibar. Wowak, ada saka hechawak, kapo an akar man ukuyeechibar? 17 Kraist riita ana heechirek yari, ada man uku yeechiken yakasakech. Yaho. Rii ana heechirek yari, ada hadabas maji kepin sawo ye itaken eena ana heechirek yar. Sawok yari, hadabas maji eena sawok yar. An saka nosapek tawak hokwa sokwa tawa ma yechi majin sawok yarek. Ada eecha otiiney, iipa Kraist riina ji siitiichir me siiti hapaga bobyen ada sobo yatanakech.\nKRAIST RII EETA GOD RIITI HAPAGA TAWA BOBOY\n18 Eeta ma ye yechi kapasek ha nobon ichawey, ye eecha hikitu Kraist mek har boboy sii eeta kubuchey hkisha tawa boboy. Wowak, nota, God riita yesokwa yicha tawa ma nota eecha hikitu eeta sii God riiti hapaga bor tawa boboy. 19 Mashi keyir maji eecha wocho:\n“Anapa hokwa sokwa tawa ma yecha otii tawa\nboboyen anapa otiichinyak, hama seechikiita.\nAnapa inyaka nokwapa nokwapa hiki tawa ma\nyechi hiki tawa boboyen yeechi rabokiita.”\n20 Eecha tawak, hokwa tawa ma ye siitak tawa? Ma jeyn hehar kenyi tawak, ekyi tawa ma ye siitak tawa? Diita nosapek tawak, awasen awasen maji ba poyi bak tawa ma ye siitak tawa? God riita nona mukuchir diita nosapektawa hokwa sokwa tawa boboy sii eeta hikisha yesha tawa boboy!\n21 God riiti hokwa sokwa nobo otiichirek, ma ye saniga hokwa sokwa boboy sii kiki siikasakech. Ii ye God riina saka hechawak. Yaho. God riita saniga hikichi otiirek, nota sawo tawa majik God riita hiki siitiichichawa man eeta nobok yesokwa yichikiita. Diita nosapek tawa ma ye eecha hikitu diitamaji sii hikisha tawa maji. 22 Eena Juma ye mirakel heken yowuk yeshato. Grik ma ye hokwa sokwa boboyen ye eena yeshato. 23 Wowak, no Kraist riita mek ji harin eena geenyek kwodiiwocho. No eecha wochawak, diita mek jir maji siin Ju ma yecha meejinan yuyato. Grik ma ye eecha hikitu nota sawo tawa maji hikisha tawa maji. 24 Wowak, no, God riita hisiir ma, Ju kaw, Grik kaw, no eecha hikitu diita maji sii eeta Kraist. Rii eeta God riiti hapaga tawa boboy. Riita God riiti hokwa sokwa tawa boboy. 25 Eeta God riiti boboy ma eecha hikitu eeta hikisha tawa boboy sii eeta God riiti hokwa sokwa harapa boboy. Sii eeta ma yechi hokwa sokwa tawa boboyen dagiir poyetu. God riiti arobaro tawa boboy sii ma yechak hapaga tawa boboyen dagiir poyebato.\n26 Yaka kumwoy, God riita kwona uwarin, kwota mashi tar nobo kwo na hiki ta. Ma yechi misomak kwoti nediik nokwapa hokwa sokwa makasakech. Ma nokwapa hapaga siichi takasakech. Ma nokwapa harapa hikasakech. 27 Yaho. God riita diita nosapek hikisha otii tawa boboyen rii yeechi otiirek, worek, diita nosapek hokwa sokwa tawa ma ye hiibiyak siir. Boboyen diita nosapek tawa ma yecha eecha habato eeta arobaro boboy God riita eena yeechi otii hapaga siirek, worek, diita nosap hapaga ma ye siikiita. 28 Eeta boboyen diita nosap tawa ma ye eecha hikitu eeta boboy hikasakech, eeta kubuchey boboy, eeta noku biika God riita yeechi otiichi rii diita nosapek tawa boboyen pi hama seechikiita. 29 Riita eecha otii tarek, ma por rii mayama riiti hin God riiti misomak ye yo ikasakech. 30 God riita kwona yeechi ye i Jisas Kraist riitaka eecha chegiik heechikiita. Wowak, God riita otiichi Kraist riina otiiniga rii eeta noti hokwa sokwa nobo mu. Eetaba Jisas Kraist riiti nobok nota eeka God riiti misomak i kepi tanak, nagwa nagwa siinak, nota eeta God riitiba siinak, no holi ma kepi sikiita. 31 Wowak, God riita eecha otii tawak, eeta maji sii sokwa mashi keyir maji sii eechaba wocho: “Ma rii kwoya hiki taney, rii sa God otiir boboyeban eena rii sa kwoya hiki ta.”


1 Ruodhi 12 - Holy Bible [Luo Bible 2020] - (1Ru 12)\n1 Ruodhi 12\nRehoboam nodhi Shekem, nimar jo-Israel duto nodhi kuno mondo okete ruoth.\nKane Jeroboam wuod Nebat nowinjo wachni (ne pod en Misri kuma noringo odhiye koa kuom ruoth Solomon), noduogo koa Misri.\nOmiyo negioro joote ir Jeroboam mi en kaachiel gi oganda duto mar Israel nodhi ir Rehoboam mi giwachone niya,\n“Wuonu nomiyowa tingʼ mapek, to koro yie iket tingʼ mapekno kod tij achunano obednwa mayot, to wabiro tiyoni.”\nRehoboam nodwoko niya, “Dhiuru kuom ndalo adek bangʼe dwoguru ira.” Bangʼe negia ma gidhi.\nEka Ruoth Rehoboam nonono jodongo manotiyo e bwo wuon-gi Solomon kapod ongima. Nopenjogi niya, “Ere kaka unyalo ngʼadona rieko mondo adwok jogi?”\nNegidwoke niya, “Ka kawuono ibiro doko jatich mar jogi mondo itinegi kendo kimiyogi dwoko mowinjore, to gibiro bedo jotichni ndalo duto.”\nTo Rehoboam nodagi rieko mane jodongo ongʼadone kendo nopimo wach gi mbesene mane odongogo kendo ne tiyone.\nNopenjogi niya, “Un to uneno nangʼo? Ere kaka dwadwok jogi mawacho ni, ‘Dwok chien tingʼ mapek mane wuonu oketo kuomwa’?”\nMbesene mane odongogo nodwoke niya, “Dwok jogo mosekwayi ni, ‘Wuonu noketo tingʼ mapek kuomwa, yie iket tingʼni obed mayot.’ Koro nyisgi ni, ‘Lith lweta matin duongʼ moloyo nungo wuonwa.\nWuonwa noketo kuomu tingʼ mapek; an to abiro medo pekne moloyo. Wuonwa nochwadou gi boka, an to abiro chwadou malit makecho ka thomoni.’ ”\nBangʼ ndalo adek Jeroboam kod oganda duto noduogo ir Rehoboam mana kaka ruoth nosewacho niya, “Dwoguru ira bangʼ ndalo adek.”\nRuoth nodwoko jogo gi gero. Notamore tiyo gi rieko mane jodongo ongʼadone,\nmoluwo rieko mbesene mowacho niya, “Wuonwa nomiyou tingʼ mapek, an to abiro miyou tingʼ mapek moloyo. Wuonwa nochwadou gi boka an to abiro chwadou malit ka thomoni makecho.”\nOmiyo ruoth ne ok odewo kwayo mar ji, nimar Jehova Nyasaye ema nomiyo mano otimore mondo ochop wach mane Jehova Nyasaye owacho gi dho Ahija ja-Shilo ne Jeroboam wuod Nebat.\nKane jo-Israel duto noneno ni ruoth nodagi winjo wachgi, negidwoko ruoth niya, “Wat mane moriwowa kod Daudi, angʼo moriwowa gi wuod Jesse? Doguru e hembeu, yaye jo-Israel! Rituru dhoutu uwegi, yaye oganda Daudi!” Kuom mano jo-Israel nodok e miechgi.\nTo ni jo-Israel mane odak e mier mag Juda, Rehoboam ne pod jatendgi.\nRuoth Rehoboam nooro Adoniram mane jarit joma ichuno mondo oti githuon, to jo-Israel duto nochiele gi kite motho. Kata kamano ruoth Rehoboam nonwangʼo thuolo moidho gache nyaka Jerusalem mondo otony.\nKuom mano Israel nongʼanyo ni joka Daudi nyaka chil kawuono.\nKane jo-Israel duto nowinjo ni Jeroboam ne osedwogo, ne giorone jaote ma giluonge e chokruok, kendo gikete ruodh jo-Israel duto. Mana dhood Juda kende ema nodongʼ jo-adiera ni od Daudi.\nKane Rehoboam ochopo Jerusalem, nochoko dhood Juda gi dhood Benjamin, chwo maromo alufu mia achiel gi piero aboro kendo gidhi giked gi jo-Israel mondo gidwok loch ni Rehoboam wuod Solomon pinyruodhe.\nTo wach Nyasaye nobiro ne Shemaya ngʼat Nyasaye niya:\n“Wachne Rehoboam wuod Solomon ruodh Juda kaachiel gi dhood Juda kod dhood Benjamin gi oganda duto ni,\n‘Ma e gima Jehova Nyasaye owacho: Kik udhi utug lweny gi oweteu ma jo-Israel. Doguru e miechu, ngʼato ka ngʼato, nimar ma osetimore nikech an.’ ” Omiyo negiwinjo wach Jehova Nyasaye mi gidok e miechgi kaka Jehova Nyasaye nochiko.\nEka Jeroboam nochielo ohinga motegno molworo Shekem e piny manie wi gode mag Efraim mi nodak kuno. Bangʼe noa kanyo modhi mogero Peniel.\nJeroboam noparo kende owuon mowacho niya, “Loch nyalo dok e lwet dhood Daudi.\nKa jogi odhi e hekalu mar Jehova Nyasaye man Jerusalem mondo gichiw misengini, to chunygi biro dok ni ruodhgi, ma en Rehoboam ruodh Juda. Gibiro nega mi gidog ni Ruoth Rehoboam.”\nBangʼ dwaro rieko, ruoth noloso nyiroye ariyo mag dhahabu. Nowacho ni ji niya, “Ok en gima yot mondo udhi Jerusalem. Nyisecheu nika mane ogolou kua Misri, yaye Israel.”\nAchiel noket Bethel to machielo noket Dan.\nKendo gino nodoko richo; nimar ji nodhi kata mana nyaka Dan mondo gilam gimane ni kuno.\nJeroboam nogero kuonde mitimoe misango mane ni kuonde motingʼore kendo noyiero jodolo kuom ogendini mopogore opogore kata obedo ni ne ok gin jo-Lawi.\nNochako nyasi mar sawo chiengʼ mar apar gabich mar dwe mar aboro machal gi nyasi mar sawo mitimo Juda, mi notimo misengini e kendo mar misango. Ma notimo Bethel kotimo misango ni nyiroye mane oseloso. Kendo bende noketo jodolo Bethel e kuonde motingʼore mane oseloso.\nChiengʼ mar apar gabich mar dwe mar aboro, dwe mane oyiero en owuon, notimo misengini e kendo mar misango mane oloso Bethel. Kamano bende noketo nyasi mar sawo ni jo-Israel mi nodhi e kendo mar misango mondo otim misengini.\n1 Ruodhi 12:1\n1 Ruodhi 12:2\n1 Ruodhi 12:3\n1 Ruodhi 12:4\n1 Ruodhi 12:5\n1 Ruodhi 12:6\n1 Ruodhi 12:7\n1 Ruodhi 12:8\n1 Ruodhi 12:9\n1 Ruodhi 12:10\n1 Ruodhi 12:11\n1 Ruodhi 12:12\n1 Ruodhi 12:13\n1 Ruodhi 12:14\n1 Ruodhi 12:15\n1 Ruodhi 12:16\n1 Ruodhi 12:17\n1 Ruodhi 12:18\n1 Ruodhi 12:19\n1 Ruodhi 12:20\n1 Ruodhi 12:21\n1 Ruodhi 12:22\n1 Ruodhi 12:23\n1 Ruodhi 12:24\n1 Ruodhi 12:25\n1 Ruodhi 12:26\n1 Ruodhi 12:27\n1 Ruodhi 12:28\n1 Ruodhi 12:29\n1 Ruodhi 12:30\n1 Ruodhi 12:31\n1 Ruodhi 12:32\n1 Ruodhi 12:33


Kwan 14 - Holy Bible [Luo Bible 2020] - (Kwan 14)\nOtienono oganda duto mag gwengʼ notingʼo dwondgi malo mi giywak matek.\nJo-Israel duto nongʼur ne Musa kod Harun, kendo chokruok mar oganda duto nowachonegi niya, “Donge dine ber ka watho Misri? Kata mana e thim ka!\nAngʼo momiyo Jehova Nyasaye kelowa e pinyni mondo negwa gi ligangla? Mondewa kod nyithindwa ibiro kaw mana kaka gik moyaki. Donge deber ka wadok Misri?”\nKendo negiwacho e kindgi giwegi niya, “Onego wayier jatelo mondo wadog Misri.”\nEka Musa kod Harun nopodho auma e nyim chokruok mar oganda Israel duto mane ochokore kanyo.\nJoshua wuod Nun kod Kaleb wuod Jefune, ma gin achiel kuom joma ne odhi nono piny Kanaan, noyiecho lepgi\nmi owacho ne chokruok mar oganda jo-Israel duto niya, “Piny mane wakalo e iye kendo wanono ber miwuoro.\nKa dipo ni Jehova Nyasaye mor kodwa, to obiro telonwa nyaka e pinyno, piny mopongʼ gi chak kod mor kich, kendo obiro miyowa pinyno.\nGima utim en ni kik ungʼanyne Jehova Nyasaye. Kik uluor jopinyno, nikech wabiro mwonyogi duto. Jarit mag-gi osea, to wan to Jehova Nyasaye nikodwa kendo kik uluorgi.”\nTo chokruok mar oganda duto nowuoyo e kindgi giwegi mondo gichielgi gi kite. Eka duongʼ mar Jehova Nyasaye nothinyore ne jo-Israel duto e Hemb Romo.\nJehova Nyasaye nowacho ne Musa niya, “Nyaka karangʼo ma jogi biro jarae? Nyaka karangʼo ma jogi biro tamore yie kuoma, kata bangʼ timo honni mopogore opogore e kindgi?\nAbiro negogi gi masira mi atiekgi chuth, to un to abiro miyou ubed oganda maduongʼ kendo motegno moloyogi.”\nMusa noywak ne Jehova Nyasaye niya, “Jo-Misri ongʼeyo wachni malongʼo ni in ema nigolo jo-Israel oa kuomgi gi tekoni iwuon.\nKendo gibiro nyiso jopinyni wachni. To bende gisewinjo ni in, yaye Jehova Nyasaye, oseneni kitelonegi godiechiengʼ gi boche mag polo, to gotieno itelonegi gi pilni mar mach.\nKa inego jogi duto dichiel, to oganda mabiro winjo wach machalo kama kuomi biro wacho niya,\n‘Jehova Nyasaye ne ok nyal chopo gi jogi e piny mane osingorenegi kokwongʼore, momiyo ne onegogi e thim.’\n“Mad koro teko Jehova Nyasaye oyangre malongʼo, mana kaka isewacho:\n‘Jehova Nyasaye ok kech piyo, to en gihera mogundho kendo oweyo ne ji richogi kendo ongʼwono ne joma ongʼanyo. To kata kamano, joma oketho ok nyal we ma ok okum; okumo nyithindo kuom richo mag wuonegi nyaka tiengʼ mar adek kata nyaka tiengʼ mar angʼwen.’\nKaluwore gihera mari maduongʼ, yie iwene jogi richo mag-gi, mana kaka isebedo ka ingʼwononegi chakre gia Misri nyaka sani.”\nJehova Nyasaye nodwoko niya, “Aseweyonegi richogi mana kaka ne ikwayo.\nKata kamano, akwongʼora gi nyinga awuon kod duongʼ mara mopongʼo piny,\nni onge kata mana ngʼato achiel kuomgi mane oneno duongʼ mara kod ranyisi mag honni mane atimo Misri kendo e thim, to ne ok owinja kendo otema nyadipar; ma nochopi e piny mane asingonegi.\nBende onge kata mana ngʼato achiel kuomgi mabiro neno piny mane asingone kweregi ka akwongʼora. Ngʼato angʼata ma osenyisa achaya ok none pinyno.\nTo nikech jatichna Kaleb nigi chuny mopogore kod mag-gi kendo ma luwa gi chunye duto, abiro tere e piny mane odhiyoeno, kendo nyikwaye nokaw pinyno kaka girkeni margi.\nTo nikech jo-Amalek kod jo-Kanaan odak e kuonde mag holo, dwoguru kiny kendo udhi e thim mantiere e yo mochiko Nam Makwar.”\nJehova Nyasaye nowacho ne Musa kod Harun niya,\n“Nyaka karangʼo ma oganda ma timbegi richogi biro ngʼur koda? Asewinjo ngʼur mar jo-Israel ma jo-mibadhigi.\nOmiyo nyisgiuru ni Jehova Nyasaye owacho ni, ‘Akwongʼora gi nyinga awuon, ni abiro timonu mana gigo mane awinjo kuwacho:\nRingreu nolwar mana e thimni; ngʼato angʼata kuomu ma hike piero ariyo ka dhi nyime mane okwan e ndalo kweno kendo mosengʼur koda.\nOnge ngʼato angʼata kuomu manodonji e piny mane asingone katingʼo bada malo mondo obed dalau, makmana Kaleb wuod Jefune kod Joshua wuod Nun.\nTo kuom nyithindu mane uwacho ni ibiro kaw kaka gik moyaki, gin to abiro kelogi mondo giyud mor mar piny mane udagi.\nTo un, ringreu nodongʼ e thim.\nNyithindu nobed jokwath e pinyni kuom higni piero angʼwen, ka giyudo thagruok nikech bedou maonge gi ratiro, nyaka ane ni ringre ngʼama ogik odongʼ e thim.\nNe ubet ka unono pinyno kuom ndalo piero angʼwen, omiyo unuchul richou kuom higni piero angʼwen, ka higa achiel ikwano kar ndalo achiel, mi unufweny malongʼo gima omiyo akwedou.’\nAn, Jehova Nyasaye, asewacho, kendo abiro timo gigi adieri ne oganda ma timbegi richogi, moseriwore mar kweda. Giko mar ngimagi notimre e thim; kendo kae ema gibiro thoe.”\nOmiyo joma Musa ne oseoro mondo odhi onon pinyno, mi odwogo kendo omiyo oganda duto ma timbegi richogi ongʼur kode kaluwore gi wach marach mane gikelo kuom pinyno;\njogi mane okelo wach marachni kuom pinyno noneg-gi gi masira e nyim Jehova Nyasaye.\nKuom joma nodhi nono pinyno, Joshua wuod Nun kod Kaleb wuod Jefune kende ema notony.\nKa Musa nowacho ne jo-Israel duto wachni kendo ne giywak gi lit ahinya.\nKiny gokinyi mangʼich ne giwuok mi gidhi e piny manie got. Negiwacho niya, “Wasetimo richo. Wabiro dhi nyaka kama Jehova Nyasaye nosingo.”\nTo Musa nowachonegi niya, “Angʼo momiyo utamoru winjo chik Jehova Nyasaye? Mano ok bi timore!\nKik udhi kuno, nikech Jehova Nyasaye oseweyou. Wasiku biro lou,\nnimar jo-Amalek kod jo-Kanaan noked kodu kuno. Nikech useweyo Jehova Nyasaye, ok enodhi kodu kendo nonegu gi ligangla.”\nTo kata kamano, ne ok gidewo wachno, mi gichako dhi malo e piny got, to Musa kata Sandug Muma mar Jehova Nyasaye ne ok owuok e kambi.\nEka jo-Amalek kod jo-Kanaan mane odak e piny got nolor mwalo mi omonjogi kendo neginegogi duto ma gichopo nyaka Horma.


1 Korintho 1 - Holy Bible [Luo Bible 2015] - (1Kor 1)\n1 Korintho 1\nAn Paulo, mane Nyasaye oyiero kendo oluongo mondo obed jaote Kristo Yesu, ema andiko baruani kaachiel gi owadwa Sosthene.\nNg’wono gi kue moa kuom Nyasaye Wuonwa kod Ruoth Yesu Kristo obed kodu.\nPile agoyo ni Nyasacha erokamano nikech ng’wono mane omiyou kuom Kristo Yesu.\nBende agoyone erokamano nikech usedoko momew e yore duto kuom Kristo. Ung’eyo wuoyo maber, kendo un gi rieko duto,\nnikech usenwang’o e ngimau ni weche mane wanyisou kuom Kristo gin adier.\nOmiyo onge mich moro mar chuny ma oremou kapod urito mondo Ruodhwa Yesu Kristo ofwenyore.\nBende enomi ubed motegno nyaka giko, mondo kik ubed gi bura chieng’ ma Ruodhwa Yesu Kristo biroe.\nNyasaye mane oluongou mondo ubed e achiel gi wuode Yesu Kristo Ruodhwa en jaadiera.\nAkwayou kamano owetena, nikech jood Kloe moko osenyisa wachu,\ntiende ni ng’ato ka ng’ato kuomu wacho mana wachne owuon. Achiel wacho ni, “An ng’at Paulo,” moro to wacho ni, “An ng’at Apolo,” kendo machielo wacho ni, “An ng’at Petro,” to moro bende wacho ni, “An ng’at Kristo.”\nTo Kristo dipogre tienge tienge adier? Koso uparo ni Paulo ema ne othonu e msalaba? Koso ne obatisu e nying Paulo?\nAgoyo erokamano ni Nyasaye ni ne ok abatiso ng’ato kuomu mak mana Krispo gi Gayo.\nOmiyo onge ng’ama nyalo wacho ni ne obatisu e nyinga!\n(Ee, ne abatiso Stefano bende, kaachiel gi joode, to ok apar ni ne abatiso ng’at machielo kendo.)\nYesu ne ok oora mondo abatis ji, to noora mondo aland Injili, kawuoyo gi weche maliw mondo kik tiend tho mar Yesu e msalaba go ji obindi.\nmana kaka Muma wacho niya, “Anaketh rieko mar joma riek, kendo anami ng’eyo mar joma ong’eyo bed kayiem nono.”\nKoro ere ng’at mariek? Ere japuonj Chik? Koso ere jatwak mariek mar pinyni? Donge Nyasaye osenyiso ji ni rieko mar pinyni en mana fuwo koso?\nTo Nyasaye nochano gi riekone ni dhano ok nyal ng’eye gi riekone owuon, nikech ne odwaro ni mondo fuwo mar wach mwalando ema mondo obed yo ma owarogo joma oyie.\nJo-Yahudi to dwaro neno honni kaka ranyisi, kendo jo-Grik manyo rieko.\nWan to walando wach Kristo mane ogur e msalaba. En wach ma chwanyo chuny jo-Yahudi, to joma ok jo-Yahudi to kwane ka wach mofuwo.\nTo joma Nyasaye oseluongo, bed ni gin jo-Yahudi kata joma ok jo-Yahudi, to ong’eyo ni wachno en Kristo, ma en teko Nyasaye kendo riekone,\nnikech fup Nyasaye riek moloyo rieko mar dhano, kendo nyawo mar Nyasaye tek moloyo teko dhano.\nKoro owetena ma Nyasaye oseluongo, parieuru kaka uchal. Ka unyalo paro kaka dhano paro, to ubiro yudo ni joma nok kuomu kende ema riek, kendo joma nok ema omew, bende joma tin kuomu kende ema wuok e miech ruodhi.\nBende noyiero gik ma piny obwono kendo ochayo kendo ma ok kwan ka gimoro mondo okethgo gik ma piny kwano ka gik madongo.\nNotimo kamano mondo ng’ato kik sungre e nyime.\nOsekelou e achiel gi Kristo Yesu, kendo osemiyo Kristo obedo riekowa. Kuom Kristo bende ema Nyasaye osemiyo wabet e winjruok kode, kendo osemiyo wabedo joge kendo wayudo warruok.\nMano emomiyo, “Ng’at madwaro sungore to mondo osungre mana nikech gik ma Ruoth osetimo,” mana kaka Muma wacho.\n1 Korintho 1:1\n1 Korintho 1:3\n1 Korintho 1:4\n1 Korintho 1:5\n1 Korintho 1:6\n1 Korintho 1:7\n1 Korintho 1:8\n1 Korintho 1:9\n1 Korintho 1:11\n1 Korintho 1:12\n1 Korintho 1:13\n1 Korintho 1:14\n1 Korintho 1:15\n1 Korintho 1:16\n1 Korintho 1:17\n1 Korintho 1:19\n1 Korintho 1:20\n1 Korintho 1:21\n1 Korintho 1:22\n1 Korintho 1:23\n1 Korintho 1:24\n1 Korintho 1:25\n1 Korintho 1:26\n1 Korintho 1:28\n1 Korintho 1:29\n1 Korintho 1:30\n1 Korintho 1:31


Bible in one year - Luo Bible 2015 - July 20\nTich Joote 21:18-40\n18. Kinyne Paulo nodhi mondo one Jakobo. Wan bende ne wadhi kode, kendo jodong jo-Kristo bende ne ni kanyo.\n19. Paulo nomosogi, eka nonyisogi gik moko duto achiel kachiel mane Nyasaye osemiyo otimo e kind joma ok jo-Yahudi.\n20. Bang’ winjo wechego, ne gimiyo Nyasaye duong’ eka ne giwachone Paulo ni, “Owadwa, ineno kaka jo-Yahudi gana gi gana oseyie kuom Yesu, kendo giduto giketo chunygi matek kuom rito Chik Musa.\n21. To osenyisgi ni in isebedo kipuonjo jo-Yahudi duto modak e pinje mamoko mondo owe Chik Musa, kinyisogi mondo kik giter nyithindgi nyangu, kendo kik giluw tim kwerewa.\n22. To koro watim ang’o, nikech gibiro winjo maonge kiawa ni isebiro?\n23. We wanyisi gima onego itim. Wan gi ji ang’wen kaeri ma osekuong’ore.\n24. Dhiyo mondo ipuodhri kaachiel kodgi, kendo ichulnegi nengo mag misengni ma onego gichiw kapok olielgi kaka ranyisi ni gisetieko kuong’ruokgi. Kamano ji duto biro ng’eyo ni gik moko duto ma gisewinjo kuomi ok gin adier, kendo gibiro ng’eyo ni in bende iluwo mana Chik Musa.\n25. To kuom wach joma ok jo-Yahudi, wasendikonigi barua ma wanyisogigo ni waseneno ni mondo kik gicham chiemo ma otimgo misango ni nyiseche manono, kata kik gicham remo kata gimoro mode. Bende kik giterre.”\n26. Omiyo kinyne Paulo nokawo jogo, mi opuodhore kaachiel kodgi. Eka nodonjo e Hekalu, mi onyiso jodolo kinde ma puodhruok biro rumoe, mi tim ni ng’ato ka ng’ato kuomgi misango.\n27. Kane ndalo abiriyo mag puodhruok chiegni rumo, jo-Yahudi moko moa e piny Asia noneno Paulo e Hekalu. Ne githuo ji duto kode, mi gimake\n28. ka gikok niya, “Jo-Israel, konywauru! Ma eri e ng’at mawuotho kuonde duto kapuonjo ji duto mondo obed mamon gi ogandawa mar jo-Israel, gi Chik Musa, kod Hekaluni. To koro sani osekelo koda ka joma ok jo-Yahudi e Hekalu, mi odwanyo Kama Lerni!”\n29. Ne giwacho kamano nikech ne giseneno Trifimo ja-Efeso ka jonigi Paulo Jerusalem, omiyo ne giparo ni Paulo osekele e Hekalu.\n30. Wachno nomiyo koko omwoch e Jerusalem duto, kendo ji noringo kaachiel, mi omako Paulo oywayo oko e Hekalu, kendo gi kanyono dhoranga Hekalu nolor.\n31. Ne gidwaro nego Paulo, to gie sano jaduong’ oganda lweny jo-Rumi noyudo wach ni Jerusalem duto otimo koko.\n32. Omiyo nokawo jatend lweny moko gi askeche piyopiyo, mi oringo odhi ir jogo. To kane ji onene gi jolweny, ne giweyo goyo Paulo.\n33. Jaduongno nodhi ir Paulo, mi omake, kendo ogolo chik mondo otweye gi nyoroche ariyo. Eka ne openjo ji ni, “En ng’a? To ang’o ma osetimo?”\n34. Jomoko e ogandano nokok kawacho gimoro achiel, to moko bende wacho gima chielo. Koko ne ng’eny ahinya, ma jaduong’no ne ok nyal ng’eyo malong’o gima osetimore, omiyo nonyiso joge mondo oter Paulo kama askeche odakie.\n35. To kane gichopo kode e raidhi midonjogo kanyo, ne giting’e malo nikech ogandano ne ger ahinya.\n36. Ne giluwogi giduto, ka gikok ni, “Negeuru!”\n37. Kane gichiegni donjo kod Paulo kama askeche odakie, Paulo nokwayo jaduong’ lweny niya, “Diyie awachie wach moro kodi?” Eka jaduong’ nopenje ni, “Ing’eyo dho Grik?\n38. Kara ok in ja-Misri ma yande okelo koko ndalo moko mokadho, mi okawo jomahundu mia ang’wen, odhigo e thim.”\n39. To Paulo nodwoke ni, “An ja-Yahudi monywol Tarso, dala marahuma, manie piny Kilikia. To asayi, yiena awuo gi jogi.”\n40. Jaduong’ lweny noyiene, omiyo nochung’ e raidhi, mi oting’o lwete ni ji. Kane giseling’, nochako wuoyo kodgi gi dhogi giwegi kowacho niya,


Paro medo pogore e duol mar IEBC. – Sky Fm\nParo medo pogore e duol mar IEBC.\nWritten by Rodgers Ogongo on April 10, 2018\nJakom mar Iebc Wafula Chebukati kod jokanyo mamoko[Photo courtesy]\nParo mopogore medo wuok e duol mar yiero pachoka Iebc komakore gi wach mane jakom gi Wafula Chebukati oterogo pacho e yor adhuon jataa chenro margi Ezra Chiloba kotenore giwach mar chochni e omenda mag duol no.\nWachni omiyo pogruok omienjo e kind jokanyo mag Iebc,kakoro weche wachore ni moko kuom jokanyo siro pach jakom no sama moko to siro migosi Chiloba e bedo e apis.\nWachore ni romo mane obedo chieng’ tich 5 juma mokalo e tend Chebukati,ema ne gikawe okong’ makano kane pok Chebukati owuok pachoka kodhi Nigeria,wach makoro ni pogo jokanyo.\nPogruok ma kamano ineno sama commissioners Boya Molu kod Prof.Abdi Guliye siro parono kata obedo ni jalup jakom no Consolata Maina kod Dr Paul Kurgat to jo siro migosi Chiloba.\nIbiro paro ni kane pok jopiny odok e yiero mar 2 e kom Ker pachoka higa mokalo,mane en jakanyo e duol onogo Dr.Roselyne Akombe ne owacho ni pogruok ne thooth e kind jokanyo,wach mane ok nyal miyo yiero no ne nyalo timore e yoo makare.\nAkombe ne ogwe tao e duolno kendo ringo nyaka piny America ne luoro mar ngimane.\nKane oyango wachno,Chiloba ne olero ni ne oyudo ote mar mbui[Mail]mane lero ne ni romono nyocha ong’ado mondo odhi e yueyo mar dweche 3 kotenore gi nonro ma itimo e yango adieri e wach pesa mane otigo e nyiewo gige yierono ma higa mokao.\nChal kagima weche somo e Mbalariany pod ok bi bedo makare\nOdm okwedo pach M.Wetangula\nOBILA OCHIELO KOD MAGINA ACHICH MORO MONEGO OKINYI MAKAWUONO\nRAWERA MAJA CLASS APAR(FORM 2) KOD JAL MORO MAJA HIGNI 24 OWITO NGIMAGI EIBUGO MAR KUNYO MULA


Tich Joote 3:16\nKuom yie e nying Yesu, ema ngʼat munenoni kendo ungʼeyoni oseyudoe chang. En mana nying Yesu, kaachiel kod yie maa kuome, ema osemiyo ngʼatni resruok moromo chuth, mana kaka un duto unenoni.\nRapar mar Chik 10:21\nEn ema nyaka umiye pak, nimar en Nyasachu ma osetimo timbe madongo kendo malich ma useneno gi wengeu.\n“An Jehova Nyasaye, Nyasach ogendini duto. Bende nitiere gima tekna?\nRanyisi mar hono mokwongoni Yesu notimo e dala Kana e piny Galili. Nonyiso duongʼne kuom timne, kendo jopuonjrene noyie kuome.\nYesu nodwokogi niya, “Gino ma ok nyalre gi dhano, nyalore kuom Nyasaye.”\nNodwoko kowacho niya, “Nikech un gi yie matin nono. Awachonu adier ni ka un gi yie matin marom gi koth karadali to unyalo wacho ne godni ni, ‘Wuogi ia ka idhi kacha,’ kendo dowuogi modhi. Onge gima nyalo tamou. [\nTo Yesu nongʼiyogi tir mi owachonegi niya, “Mano en gima ok nyalre kuom dhano, to kuom Nyasaye to gik moko duto nyalore.”\nTo Yesu nodwokogi niya, “Awachonu adier ni ka un gi yie ma uonge gi kiawa, to ok unyal mana timo gima ne otim ne ngʼowuni, to unyalo bende wacho ne godni ni, ‘Dhiyo mondo inyumri e nam,’ kendo notimre kamano.\n To ok anyal hedhora mar wacho gimoro amora, makmana gigo ma Kristo osetimo kotiyo koda kuom loko joma ok jo-Yahudi mondo oluor Nyasaye, kuom wechena gi timbena, kotiyo gi teko mar honni gi ranyisi kuom teko mar Roho Maler mar Nyasaye. Kamano aselworora e piny Jerusalem nyaka Iliriko, kalando Injili mar Kristo.\nTich Joote 19:11-12\n Nyasaye nomiyo Paulo otimo honni madongo, kata mana kitembini kod lewni mane orere kuome noter ni jotuo, mine gichango kuom tuochegi kendo jochiende noa kuomgi.\n “Dine bed ni an in, to dine atero ywakna ne Nyasaye; kendo keto weche mathaga e nyime. Otimo gik madongo miwuoro ma rieko dhano ok chopie honni mage thoth ma ok nyal kwan.\n Mad Jal maka wakwayo gimoro amora to chiwo mathoth moloyo kaka wakwaye kata kaka waparo, kuom tekone matiyo kuomwa, oyud duongʼ e kanyakla mar joma oyie kendo kuom Kristo Yesu e tienge duto manyaka chiengʼ. Amin.\nTich Joote 4:29-31\n To koro Ruoth, winj siem ma gisiemowago, kendo mi jotichni teko mondo ohul wachni gi teko moloyo. Rie badi mondo ichangi jotuo kendo itim honni kod ranyisi madongo e nying Yesu, Jatichni Maler.” Kane giselamo, kama ne gichokoreno noyiengni, kendo Roho Maler nopongʼogi giduto, mi giyalo Wach Nyasaye gi chir.\n To ranyisigi noluw joma oyie: E nyinga giniriemb jochiende; giniwuo gi dhok manyien; ginimak thuonde gi lwetgi, kendo ginimodhi kwiri mager, to ok ginihinyre ngangʼ, giniket lwetgi kuom joma tuo, to jotuo nobed mangima.” Bangʼ ka Ruoth Yesu nosewuoyo kodgi nokawe motere e polo, mobedo e bat korachwich mar Nyasaye. Eka jopuonjre nowuok odhi oko kendo oyalo kuonde duto, to Ruoth notiyo kodgi kendo nosiro wachne gi honni mane oluwore kod yalo.]\n Yesu nodwoko niya, “Migiuru gimoro gicham un uwegi.” Negidwoko niya, “Wan mana gi makati abich gi rech ariyo kende, makmana ka wanyalo dhi mondo wangʼiew chiemo ne ogandani duto.” Ne nitie ji machwo kanyo ma dirom alufu abich. To nowachone jopuonjrene niya, “Nyisgiuru gibed piny e migepe mag ji madirom piero abich, moro ka moro.” Jopuonjre notimo kamano kendo giduto negibedo piny. Bangʼe nokawo makati abichgo gi rech ariyogo nongʼiyo polo malo, kogoyo erokamano kendo nongʼingogi. Eka nomiyogi jopuonjre mondo opog ji. Giduto negichiemo mi giyiengʼ, kendo bangʼ chiemo jopuonjre nochoko ngʼinjo mag chiemo mane ji ochamo oweyo okepe apar gariyo mopongʼ.\n To dhako moro ne ni kanyo mane osebedo ka iye chwer kuom higni apar gariyo to onge ngʼat mane nyalo change. Nobiro gi yo katoke kendo nomulo riak lawe, kendo iye machwer nochok gikanyono. Yesu nopenjo niya, “En ngʼa momula?” Kane giduto gikwero, Petro nowacho niya, “Ruoth, ok ineye kaka ji olwori kendo othungʼi.” To Yesu nowacho niya, “Ngʼato moro omula; angʼeyo ma nikech teko osewuok kuoma.” Bangʼ kane dhakono oneno ni ok onyal aa ma ok ofwenyore, nobiro ka otetni kendo nopodho e tiend Yesu. Nohulo e nyim ji duto gimomiyo nomule kendo kaka nochango sano sano. Eka nowachone niya, “Nyara, yieni osechangi. Dhi gi kwe.”\n Nochako olimo dala mar Kana, manie piny Galili, kama ne oloke pi divai. To ne nitie jatelo moro ma wuode ne tuo Kapernaum. Kane ngʼatni owinjo ni Yesu osechopo Galili koa Judea, nodhi ire mosaye mondo odhi ochang wuode mane chiegni tho. Yesu nowachone niya, “Angʼeyo ni ka ok uneno honni gi ranyisi, to ok ubi yie.” Jatelono nowachone niya, “Jaduongʼ, yie idhi koda kapok nyathina otho.” Yesu nodwoke niya, “Dhiyo, wuodi dhi bedo mangima.” Ngʼatno norwako wach mane Yesu owachoneno, mi noa odhi. Kane oyudo pod en e yo odok dalane, jotichne noromone gi wach ni wuode koro ngima. Kane ononogi mondo ongʼe ni en sa mane mane wuode ochangoe, negiwachone niya, “Midhusi nyoro oweye kar sa abiriyo.” Eka wuon nongʼeyo ni mano e sa nogono mane Yesu owachone niya, “Wuodi dhi bedo mangima.” Kuom mano, en kaachiel gi joode duto ne giyie kuom Yesu. Mano e hono mar ariyo mane Yesu otimo, ka nodonjo Galili koa Judea.


Johana Jabatiso Dok Chien ka Yesu to Medore | Ngima mar Yesu\nSULA MAR 18\nYesu Medore to Johana Dok Chien\nMATHAYO 4:12 MARIKO 6:17-20 LUKA 3:19, 20 JOHANA 3:22–4:3\nJOPUONJRE YESU BATISO JI\nITUEYO JOHANA JABATISO E JELA\nYesu kod jopuonjrene wuok Jerusalem bang’ sawo mar Pasaka mar higa mar 30. Kata kamano, ok gidog achiel kachiel e miechgi Galili. Gidhi e piny Judea kendo gibatiso ji mang’eny kuno. Johana Jabatiso osebedo ka timo tich ma chalo gi mano kuom kinde ma dirom higa achiel kama, kendo moko kuom jopuonjrene pod ni kode, samoro gin e hoho mar Aora Jordan.\nYesu owuon ok batis ji, kata kamano en e ma ochiko jopuonjrene mondo otim kamano. Nyaka chop sani, Yesu kod Johana puonjo Jo-Yahudi ma loko chunygi a e richo ma miyo giketho singruok mar Chik Nyasaye.—Tich Joote 19:4.\nKata kamano, jopuonjre Johana bedo gi nyiego, kendo ging’ur e wi Yesu kama: ‘Ng’at ma ne ni kodicha batiso ji kendo ji duto dhi ire.’ (Johana 3:26) Johana to onge gi nyiego. Omor gi dongruok ma Yesu timo kendo odwaro ni jopuonjrene bende obed gi chuny ma kamano. Johana paronegi niya: “Un uwegi un joneno kuoma ni nawacho ni, ‘Ok an e Kristo, to ni, oseora mondo atel ne ng’atno.’” Ochiwo ranyisi ma nyalo konyogi giduto winjo tiend wachno. Owachonegi kama: “Ng’at ma nigi miaha e wuon kisera. To ka osiep wuon kisera ochung’ kendo winje, obedo gi ilo ahinya nikech dwond wuon kisera. Omiyo, morna osebedo mopong’ chuth.”—Johana 3:28, 29.\nJohana ma en kaka osiep wuon kisera, ne mor ahinya dweche moko motelo kane otero jopuonjrene ir Yesu. Moko kuomgi ne oluwo Yesu, kendo bang’e ne gidhi bedo joma owir kokalo kuom roho maler. Johana dwaro bende ni jopuonjre ma en-go sani oluw Yesu. Kuom adier, dwach Johana en ni mondo oik yo ne tij Kristo. Johana leronegi niya: “Ng’atno nyaka sik ka omedore, an to nyaka asik ka adok chien.”—Johana 3:30.\nJohana machielo ma ok Johana Jabatiso, ma chon ne osechako luwo Yesu, bang’e ndiko konyiso kama Yesu ne oaye kod migawone makende mar kelo warruok ne oganda dhano. Ondiko kama: ‘Ng’at ma owuok malo ni e wi jomamoko duto. Wuoro ohero Wuode kendo oseketo gik moko duto e lwete. Ng’at ma nyiso yie kuom Wuod Nyasaye nigi ngima ma nyaka chieng’; to ng’at ma ok winj Wuowi ok none ngima, to mirimb Nyasaye siko kuome.’ (Johana 3:31, 35, 36) Donge mano en adier makende ma ji onego ong’e?\nMapiyo bang’ ka Johana Jabatiso osewacho ni migawone kod tije nyaka dog chien, Ruoth Herode make. Herode osekawo Herodia chi Filipo owadgi ma bathe kendo obet kode ka chiege. Ka Johana elo ayanga timne mar chodeno, Herode miyo itueye e jela. Bang’ winjo ni omak Johana, Yesu kanyachiel gi jopuonjrene wuok Judea mondo ‘gidhi Galili.’—Mathayo 4:12; Mariko 1:14.\nBatiso ma Johana ne timo en mar ang’o? batiso ma Yesu ne chiko mondo jopuonjrene otim ka pok ne ochiere ne en mar ang’o?\nEre kaka Johana nyiso ni jopuonjrene ok onego obed gi nyiego nikech tich ma Yesu timo?\nAng’o momiyo itueyo Johana e jela?